title: Mihail Bahtin

text: Liisa Saariluoma huomauttaa intertekstuaalisuuden käsitteen tosin kaventuneen Kristevan tulkinnassa:


title: Mihail Bahtin

text: Teoksessaan "Rabelais: keskiajan ja renessanssin nauru" Bahtin totesi: ”Parempi on kirjoittaa naurusta kuin kyynelistä, sillä juuri nauru on ihmisen tunnusmerkki”. Rabelais'n varhaisia romaaneja "Gargantua" ja "Pantagruel" Bahtin kutsuu menippolaissatiireiksi. Niissä maailma on käännetty ylösalaisin, kuten karnevaalikulttuurissa, ja niitä leimaa groteski huumori.


title: Mihail Bahtin

text: Kritisoidessaan kirjallisuudentutkimusta siitä, että se yrittää sovittaa koko kirjallisuuden, muun muassa myös renessanssin, virallisen kulttuurin puitteisiin, Bahtin totesi, että Rabelais'n luova työ voidaan ymmärtää vain "siinä kansankulttuurin virrassa, joka on aina, kaikkina kehityskausina ollut virallisen kulttuurin vastakohtana..." Hän totesi, että Gogol kiinnittää erikoista huomiota eleilyyn ja ruokottomuuksiin eikä hyljeksi vähääkään kansan naurunomaisen puhunnan erikoisuuksia.


title: Mihail Bahtin

text:
Bahtin totesi teoksessaan "Eepos ja romaani. Romaanitutkimuksen metodologiasta" (1941) romaanin tutkimisen olevan erityisen vaikeaa:
Keskiajalla romaanilla tarkoitettiin kansankielellä eli romaanisilla kielillä kirjoitettua kirjallisuutta vastakohtana klassisilla kielillä eli kreikaksi tai latinaksi kirjoitetulle kirjallisuudelle. Bahtin rinnasti muiden kirjallisuudenlajien tutkimuksen kuolleiden kielten tutkimukseen, mutta hänen mukaansa romaania voi tutkia kuten eläviä kieliä.


title: Mihail Bahtin

text: Bahtin huomautti myös romaanin olevan ainut laji, joka edelleen jatkaa kehittymistään. Sen mahdollisuuksia ei vielä ole käytetty loppuun. Romaani ennakoi kirjallisuuden tulevaisuutta kokonaisuudessaan.


title: Mihail Bahtin

text: Bahtin tarkoitti kronotoopilla "taiteellisesti haltuunotettujen ajallisten ja paikallisten suhteiden olennaista keskinäistä sidonnaisuutta". Sana juontuu kreikan sanoista "kronos" (χρόνος, aika) ja "topos" (τόπος avaruus, tila), kirjaimellisesti käännettynä "aikapaikallisuus". Eri kirjallisuuden lajeja, genrejä vastaavat tietyntyyppiset kronotoopit, tai suhteellisen vakiintuneet puhetavat, jotka puolestaan vastaavat tiettyjä maailmankatsomuksia tai ideologioita. Tässä mielessä kronotooppi on sekä kognitiivinen käsite että kielen kertova ominaisuus.


title: Mihail Bahtin

text: Analysoidessaan kirjallisuuden historiaa Bahtin kiinnitti huomiota ajanilmaisuihin, kuten antiikin "koetus- ja seikkailuromaaneihin", jotka edustavat "seikkailuajan" kronotooppia tai "tien" kronotooppia tai historiallisen inversion ja kansanrunouden ongelmaa. Bahtinin mukaan taiteessa ja kirjallisuudessa kaikki ajan ja paikallisuuden määritteet ovat erottamattomia toisistaan ja aina emotionaalisesti ja arvostavasti väritettyjä. Taidetta ja kirjallisuutta läpitunkevat eriasteiset ja erisuuruiset kronotooppiset arvot. Kronotoopit ovat tärkeitä juonen kannalta. "Ne ovat romaanin tärkeimpiä juonitapahtumia organisoivia keskuksia".


title: Mihail Bahtin

text: Bahtin löydettiin lännessä 1960-luvulla. Hänen nimeään kantava tutkimuskeskus toimii Sheffieldin yliopistossa Britanniassa. Suomessa Bahtin-boomi ei osoita laantumisen merkkejä, mistä osoituksena on kesällä 2005 järjestetty kollokvio.


title: Macintosh 512K

text: Macintosh 512K on Apple Computerin 10. elokuuta 1984 julkaisema tietokone. Macintosh 512K, lempinimeltään Fat Mac ("Lihava Mac"), oli toinen laajan Macintosh-tietokonesarjan malli.


title: Macintosh 512K

text: Macintosh 512K oli Macintosh 128K-mallin päivitys, jossa 128 kt:n keskusmuisti korvattiin 512 kt:n muistilla. Laitteessa oli 8 MHz:n Motorola 68000 -suoritin, 400 kt:n levykeasema ja kolme DB-9 ja yksi DB-19 -liitäntä. 9" näyttö ja keskusyksikkö oli pakattuna samaan koteloon, johon kytkettiin hiiri ja näppäimistö sekä lisävarusteena saatava kovalevy tai ulkoinen levykeasema. Käyttöjärjestelmänä toimi System 1.0 ja mukana toimitettiin MacPaint ja MacWrite. Käyttöjärjestelmää pystyi päivittämään versioon System 4.1 saakka.


title: Macintosh 512K

text: Vuoden 1984 tammikuussa julkaistu, ensimmäinen Macintosh osoittautui muistiltaan riittämättömäksi ja päivitetyn mallin julkaisu tapahtui jo muutaman kuukauden päästä. Päivitetty versio maksoi 3195 dollaria ja Macintosh 128K :n hinta pudotettiin 2199 dollariin. Fat Macin julkaisun jälkeen julkaistiin myös sovellukset MacDraw, MacProject ja Macintosh Pascal. Pian tuli saataville myös LaserWriter-tulostin, joka mahdollisti julkaisuohjelmien ("desktop publishing") käytön. Huhtikuussa 1986 Macintosh 512K :sta julkaistiin päivitetty versio Macintosh 512Ke, jossa oli suurikapasiteettisempi levykeasema ja isompi ROM-muisti.


title: Bataavit

text: Bataavit () olivat germaaniheimo, joka asui Reinin, Waalin ja Pohjanmeren välimaastossa. Bataavit olivat roomalaisten liittolaisina vuodesta 15 eaa. lähtien, ja he auttoivat Drususta tämän sotaretkellä muita germaaniheimoja vastaan.


title: Bataavit

text: Kun Roomassa syttyi sisällissota, käyttivät bataavit kuitenkin tilannetta hyväkseen ja nousivat vuonna 69 kapinaan roomalaistuneen bataaviylimyksen Julius Civiliksen johdolla. Civilis yritti synnyttää gallialaisen valtakunnan, ja saikin liittolaisikseen treverit ja joitain germaanijoukkoja. Bataavit onnistuivat tuhoamaan useita roomalaisleirejä, mutta heidän onnensa kääntyi Vespasianuksen noustua valtaan Roomassa. Keisari lähetti suuren roomalaisarmeijan kukistamaan kapinan, ja Civilis joutui antautumaan vuonna 71.


title: Bataavit

text: Bataavit menettivät verovapautensa ja joitain muita etuoikeuksia. He myös palasivat Rooman liittolaisiksi ja toimittivat sotilaita Rooman armeijaan. Bataavit sulautuivat 300-luvulla frankkeihin.


title: Oikeusneuvos

text: Oikeusneuvos on virkanimike, jota käytetään Suomen korkeimman oikeuden jäsenistä sen presidenttiä lukuun ottamatta. Vuoden 2017 alusta lähtien sama virkanimike on ollut myös Korkeimman hallinto-oikeuden jäsenillä, joista aikaisemmin käytettiin nimitystä hallintoneuvos.


title: Oikeusneuvos

text: Korkeimmassa oikeudessa on lain mukaan oltava jäseninä presidentti ja vähintään 15 oikeusneuvosta. Vuoden 2014 alussa oikeusneuvoksia on 18. Oikeusneuvokset on nimitetty virkaansa keskimäärin 49 vuoden ikäisinä.


title: Oikeusneuvos

text: Oikeusneuvokset ovat toimineet aiemmin erilaisissa lakimiestehtävissä, useimmiten tuomioistuimissa, mutta myös lainvalmistelijoina, oikeustieteen tutkijoina tai asianajajina. Korkeimmassa oikeudessa he eivät erikoistu tiettyihin asioihin, vaan kaikki oikeusneuvokset osallistuvat kaikenlaisten asioiden käsittelyyn.


title: Oikeusneuvos

text: Korkeimman oikeuden jäseneksi voidaan nimittää oikeustieteen kandidaatin tutkinnon suorittanut "etevä laintuntija", joka on oikeamielinen Suomen kansalainen ja aikaisemmalla toiminnallaan tuomioistuimessa tai muussa tehtävässä osoittanut, että hänellä on viran menestyksellisen hoitamisen edellyttämä perehtyneisyys sen tehtäväalaan sekä tarvittavat henkilökohtaiset ominaisuudet.


title: Rocky Balboa (elokuva)

text: Rocky Balboa (tunnetaan myös nimellä Rocky VI) on viimeisin "Rocky Balboa" -elokuvasarjan elokuva ja sen ohjauksesta, käsikirjoituksesta ja pääosasta vastaa Sylvester Stallone. Elokuva ilmestyi joulukuussa 2006, 16 vuotta edellisen "Rocky"-elokuvan ("Rocky V") jälkeen. Elokuva on kuvattu Philadelphiassa ja Las Vegasissa. Suomen ensi-ilta oli 5. tammikuuta 2007. Joulukuussa 2007 julkaistiin kaikki kuusi "Rocky"-elokuvaa sisältävä kuuden DVD-levyn kokoelma "Rocky – The Complete Saga".


title: Rocky Balboa (elokuva)

text: Sylvester Stallone kävi läpi suuren kamppailun studion kanssa saadakseen elokuvan tuotantoon. Studio on kertonut syyksi Stallonen iän. He eivät pitäneet hyvänä ideana, että 60-vuotias Stallone oli toimintaelokuvan pääroolissa. Stallonen iän aiheuttamat ongelmat eivät kuitenkaan loppuneet siihen. Vaikka elokuva olikin taloudellinen menestys, se oli ennen julkaisuaan saanut paljon kritiikkiä Stallonen iän vuoksi. Mielenkiintoisesti tätä heijastaen, elokuvan keskeisenä teemana on kritiikki ja ennakkoluulo, jota päähenkilö Rocky käy läpi, kun hän iäkkäänä tahtoo palata kehään.


title: Rocky Balboa (elokuva)

text: Elokuvan alussa vanha nyrkkeilyn raskaansarjan maailmanmestari Rocky Balboa on onnistunut parantamaan rahatilannettaan viidennen elokuvan jälkeen. Hän omistaa ravintolan, joka on nimetty hänen edesmenneen vaimonsa Adrianin mukaan. Samaan aikaan nykyinen maailmanmestari Mason Dixon kärsii uskottavuuden puutteesta voitettuaan jälleen uuden haastajan ylivoimaisesti. Dixon haluaisi saada kunniaa ja haluaa otella kovan ottelun. Televisiossa näytetään tietokoneen suunnittelema kaksinkamppailu Rockyn ja Dixonin kuvitellusta kohtaamisesta ja sen mukaan Rocky voittaisi. Näin hänellä herää halu otella vielä kerran. Tasaisen kymmenen erän näytösottelun jälkeen Rocky häviää pisteissä 75-76.


title: Blood in Our Wells

text: Blood in Our Wells, (ukr. Krov u naših Krinitsjah) on ukrainalaisen black metal -yhtyeen Drudkhin neljäs studioalbumi, joka julkaistiin 23. maaliskuuta 2006. Kuten aikaisemmistakin levyistä, on myös tästä saatavilla vinyyliversio CD-version lisäksi, mutta myös 1000 kappaletta painettu deluxe-versio, jonka pakkaus on kooltaan noin DVD-kotelon kokoinen sisältäen parannettua kansitaidetta.


title: Supernal Music

text: Supernal Music on pieni levy-yhtiö Englannissa, joka on erikoistunut metallimusiikkiin, varsinkin black metalliin. Se perustettiin vuonna 1996 Alex Kurtagić ja tunnettiin aluksi vain Internet-sivuna, jonka kautta pystyi tilaamaan tuntemattomampien yhtyeiden tuotoksia. Nykyään Supernalin tunnetuimpiin nimiin kuuluu lähinnä ukrainalaisia black metal -yhtyeitä, kuten Drudkh, Hate Forest ja Astrofaes. Vaikka Supernal julkaisee pääosin black metallia, löytyy joukosta mm. doom metal- ja dark ambient -tuotoksia.


title: Turun Tauti

text: Turun Tauti on vuonna 1988 perustettu turkulainen hardcore punk -yhtye. Yhtye on julkaissut kolme albumia ja seitsemän EP:tä/minialbumia. Lisäksi sen kappaleita on useilla punk-kokoelmilla. Turun Tauti on esiintynyt Suomen ohella useana vuonna muualla Euroopassa.


title: Turun Tauti

text: Turun Taudin perustivat maaliskuussa 1988 Jari "Jarza" Heimola (laulu), Petri "Volvo-Pete" Kulmanen (laulu, kitara), Pate (basso) ja Janne "Jace" Ollikainen (rummut). Alkuperäisen kokoonpanon kanssa studiossa äänitettiin kaksi laulua. Jo toisena vuonna kokoonpano muuttui, kun Pate ja Volvo-Pete lähtivät ja heidän tilalleen liittyivät Petteri "Pete" Takkinen ja Tomi "Tomppa" Arpiainen. Pete Takkisesta tuli yhtyeen kitaristi ja Tompasta uusi rumpali, jolloin Jace siirtyi basistiksi. Muuttuneen kokoonpanon kanssa nauhoitettiin viisi laulua A-Panimolla Riverside-studiossa. Nämä äänitykset yhdistettiin yhtyeen ensimmäiseksi julkaisuksi, joka sai nimen "Turun Tauti -EP." Sessiosta yksi ylijäänyt kappale julkaistiin "Maanalainen vuosikerta" -kokoelmalevyllä (kappale "Rai!") 1989. Lyhyen ajan jälkeen kitaristiksi vaihtui Arto "Luigi" Toikkanen, joka alkoi tehdä Jacen kanssa kappaleita.  300 ensimmäistä EP:tä myytiin extrasinglen kanssa. Luigi oli mukana ensimmäisen LP:n nauhoituksessa Riverside-studiossa.


title: Turun Tauti

text: Levymyynti oli hyvää ja yhtyettä pyydettiin myös ulkomaille. Yhtye kävikin soittamassa useaan otteeseen klubikeikoilla ja vallatuissa taloissa esim. Ruotsissa, Norjassa, Tanskassa, Saksassa, Belgiassa, Ranskassa, Itävallassa, Tšekkoslovakiassa ja Unkarissa. Kokoonpano säilyi samana LP:iden "Huuto vapaudelle "ja "Ei mua vieläkään kukaan saa kii" ja "130388"-EP:n ajan. Mukaan liittyi vielä lyhyeksi ajaksi Tuija Harju soittamaan saksofonia. Turun Tauti treenasi A-Panimon tiloissa, ja yhtyeen rumpalin perustama RM-Records toimi myös siellä ja julkaisi yhtyeen ensimmäisen EP:n ja seuraavat kolme LP:tä. RM-Recordsin levymogulina ja A-Panimon keikkajärjestäjänä toimi Janne "Jace" Ollikainen. A-Panimon toiminta oli noihin aikoihin aktiivista: keikkoja järjestettiin Panimolla monille suomalaisille hardcore/punk-yhtyeille.


title: Turun Tauti

text: Turun Taudin kokoonpano on vaihtunut lukuisia kertoja. Oheinen taulukko esittää jäsentenvaihdokset vuoteen 2003 asti. Taulukossa on keskitytty niihin jäseniin, jotka ovat osallistuneet yhtyeen julkaisujen tekoon eli taulukko ei ole tyhjentävä. Alkuperäiskokoonpanossa soittivat Jarza (laulu), Volvo-Pete (laulu, kitara), Pate (basso) ja Jace (rummut). Laulaja Jarza on ollut mukana kaikissa kokoonpanoissa. Vuodesta 2004 kokoonpano on ollut Jarza (laulu), Jussi (kitara), Valmu (basso) ja Antti (rummut).


title: Turun Tauti

text: Raunistulan Mafia Records eli RM-Records on vuonna 1989 perustettu HC/punk–levy-yhtiö. RM-Recordsin perusti Jace Ollikainen ajatuksenaan julkaista oman yhtyeen eli Turun Taudin tuotantoa underground-piireissä. Levyt menivät kaupaksi ympäri maailmaa "periaatteella ilman voittoa". Ensimmäinen EP maksoi 5 markkaa, kulut saatiin katettua ja ylijääneillä rahoilla julkaistiin ensimmäinen LP. Lopulta levyjä julkaistiin muille yhtyeille myös. RM-Records julkaisi myös Sunset Brigaden, Dun-Delion ja Amazing Tailsin tuotantoa.


title: Dietrich Eckart

text: Dietrich Eckart (23. maaliskuuta 1868 Neumarkt in der Oberpfalz – 26. joulukuuta 1923 Berchtesgaden) oli kirjailija ja sanomalehtimies, kansallissosialistisen puolueen varhainen jäsen ja Adolf Hitlerin tukija ja isällinen ystävä.


title: Dietrich Eckart

text: Dietrich Eckart syntyi lakimiesperheeseen. Hänen äitinsä kuoli hänen ollessaan kymmenvuotias. Eckart aloitti lääketieteen opinnot Münchenin yliopistossa, mutta keskeytti ne 1891 ja siirtyi työskentelemään sanomalehteen. Isänsä kuoleman jälkeen 1895 hän muutti perimänsä omaisuuden turvin Leipzigin ja Berliinin kautta Regensburgiin. Vuonna 1899 hän muutti uudelleen Berliiniin, jossa hän yritti paikata horjuvaa talouttaan tarjoamalla kirjoittamiaan näytelmiä ja runoja julkaistavaksi. Eckart vietti valtakunnan pääkaupungissa lähinnä varattoman taiteilijan boheemia elämää. Yritykset kuitenkin epäonnistuivat, ja 1913 Eckart palasi takaisin Müncheniin. Siellä hän liittyi kansalliskonservatiiviseen salaseuraan Thule-seuraan ja julkaisi kansallismielisiä ja juutalaisvastaisia kirjoituksia. Hän alkoi kiinnostua yli-ihmisideologiasta sekä mayojen vanhasta uskonnosta. Myös Henrik Ibsenin Peer Gyntin fantasiamaailma kiehtoi häntä. Vuonna 1913 Eckart meni naimisiin varakkaan leskirouva Rose Marxin kanssa, liitto päättyi kuitenkin eroon 1920.


title: Dietrich Eckart

text: Vuonna 1919 Dietrich Eckart liittyi Saksan kansallissosialistisen työväenpuolueen edeltäjään, Deutsche Arbeiter-Parteihin eli Saksalaiseen työväenpuolueeseen yhtenä sen perustajajäsenistä. Eckart otti käyttöön puolueideologiassa tärkeän käsitteen ”Kolmas valtakunta”. Käsite oli noudettu yhtäältä esoteerisesta mystiikasta ja toisaalta poliittisesta historiasta. Kolmannen valtakunnan oli määrä olla Pyhän saksalais-roomalaisen keisarikunnan ja Saksan keisarikunnan jatke, siis kolmas kansallinen valtakunta vastakohtana Weimarin tasavallan demokraattisille ja tasavaltalaisille ideoille. Vuonna 1920 Eckartista tuli puolueen pää-äänenkannattajan Völkischer Beobachterin päätoimittaja. Tätä ennen Eckart oli julkaissut kahden vuoden ajan omaa oikeistolaista ja antisemiittistä lehteään nimeltä "”Auf gut Deutsch. Wochenschrift für Ordnung und Recht” (”Hyvää saksaa. Viikkolehti lain ja oikeuden puolesta”)."


title: Dietrich Eckart

text: Eckart oli tutustunut Hitleriin eräässä puhetilaisuudessa 1919. Hän ystävystyi tämän kanssa ja oli tämän vanhempi tukija ja neuvonantaja. He asuivat vuodesta 1921 samalla kadulla, Münchenin Thierschstraßella, vain muutaman korttelin päässä toisistaan. Hitler ja Eckart kävivät usein toistensa luona vierailulla ja keskustelivat pitkiä aikoja keskenään. Eckart lienee vaikuttanut syvästi Hitlerin muotoutumassa olevaan maailmankuvaan ja poliittisiin näkemyksiin. Eckart kirjoitti SA:lle tunnetun kansallissosialistisen taistelulaulun "”Sturm, Sturm, Sturm!”", joka tunnettiin myös nimellä "”Deutschland erwache!” (”Herää, Saksa!”)", mistä muodostui kansallissosialistien tunnuslause. Oluttupavallankaappausyritykseen osallistunut Eckart pidätettiin kaappauksen jälkeen, mutta hänet vapautettiin pian terveydellisistä syistä. Hän kuoli kuitenkin sydänkohtaukseen Berchtesgadenissa lähellä Müncheniä 26. joulukuuta 1923, vain muutama päivä vapautumisensa jälkeen.


title: Dietrich Eckart

text: Adolf Hitler omisti Eckartille 1924 ilmestyneen kirjansa "Taisteluni", jossa hänet esitettiin kansallissosialistisen liikkeen marttyyrina ja Hitlerin läheisenä ystävänä. Eckartin kuoleman jälkeen häneltä ilmestyi 1924 postuumisti teos "”Der Bolschewismus von Moses bis Lenin. Zwiegespräche zwischen Hitler und mir”"("Kommunismi Mooseksesta Leniniin. Keskusteluni Hitlerin kanssa."), jossa hän kuvailee kommunismia juutalaisten salajuoneksi. Teos on ollut uusnatsien suosiossa. Suomeksi se ilmestyi 1993 Kansallisen Radikaalipuolueen julkaisyhtiö Suunta-kirjan kautta nimellä ”Bolshevismi Mooseksesta Leniniin. Keskusteluni Hitlerin kanssa” (suom. Iiro Nordling).


title: Naantalin rata

text:
Naantalin rata on Suomen rataverkkoon kuuluva rataosuus, joka kulkee Raisiosta Naantaliin ja edelleen Naantalin satamaan. Se erkanee Uudenkaupungin radasta Raisiossa. Rata valmistui vuonna 1923 ja ensimmäinen juna Naantaliin saapui 14. heinäkuuta 1923. Rautatieaseman vihki käyttöön Ivar Wilskman 30. toukokuuta 1925. Asemalla oli erillinen tila Suomen tasavallan presidentin käyttöön hänen matkoillaan.
Radalla oli säännöllistä henkilöliikennettä vuoteen 1972 asti.


title: Naantalin rata

text:
Naantalin rautatieasema ja ratapiha on purettu ja alueelle on rakennettu asuin- ja liikerakennuksia. Ratapiha-alueesta jäljellä on enää aseman itäpuolelle jäävä satamaliikennettä palveleva järjestelyratapiha. Asemakaavassa on jätetty tilaa mahdolliselle Turun pikaraitiotielle siten, että se voidaan rakentaa myöhemmin asemakaava-alueen kautta. Pikaraitiotie kulkisi osittain nykyisellä Naantalin radalla.
Radan päällysrakenteen ratapölkyt ovat puusta ja tukikerros raidesorasta. Radan suurin sallittu nopeus on 50 km/h. Sivuraiteella Naantali–Naantalin satama suurin sallittu nopeus on 30 km/h.


title: Naantalin rata

text:
1950-luvulla Turun ja Naantalin väliä liikennöi 14 edestakaista paikallisjunavuoroa päivittäin. 1960-luvulla linja-autot syrjäyttivät paikallisjunia ja matkustajaliikenne alkoi hiljentyä. Säännöllinen henkilöliikenne loppui vuonna 1972. Henkilöjunat liikennöivät Naantalin satamaan 31. toukokuuta 1970 lähtien Viking Linen silloista lauttaliikennettä varten.
Junavuorot korvattiin linja-autoilla syksyllä 1984. Junavuorot palautettiin syksyllä 1989 mutta henkilöjunaliikenne satamaan lakkautettiin lopullisesti 29. syyskuuta 1990. Muumimaailma kokeili rautatieliikennettä vuosina 1998 ja 1999, mutta junayhteys jäi vain kokeiluksi.


title: Naantalin rata

text: 15. maaliskuuta 1967 aloitettiin Suomen ja Ruotsin välinen junalauttaliikenne. Reitistä odotettiin hyvinkin merkittävää ja pitkäaikaista, mutta junalauttaliikenne loppui.


title: Naantalin rata

text: Nykyään radalla kuljetetaan Rautaruukin terästä ja Suomen Viljavan Naantalin viljasiilojen viljaa. Vuonna 2002 Naantaliin liikennöitiin viisi kertaa viikossa.


title: Macintosh 512Ke

text: Macintosh 512Ke on Apple Computerin 1. syyskuuta 1986 julkaisema, Macintosh 512K -tietokoneen päivitetty versio. Julkaisuhetkenään Macintosh 512Ke oli edullisempi vaihtoehto Macintosh-malliston silloiselle lippulaivalle Macintosh Plus -tietokoneelle. Macintosh Plussaan verrattuna Macintosh 512Ke sisälsi vähemmän keskusmuistia eikä siinä ollut SCSI-liitäntää. Keskusmuisti oli Macintosh 128Kn tavoin integroituna emolevylle ja sen lisääminen oli vaikeampaa kuin SIMM-muistikammoilla toimivan Plussan. Macintosh 512Ke:n keskusmuisti oli mahdollista päivittää 2 Mt:n saakka kolmannen osapuolten laitteistopäivityksillä.


title: Macintosh 512Ke

text: Macintosh 512Ke käytti 8 MHz:n Motorola 68000 -prosessoria. Siinä oli 800 kt:n levykeasema ja DB-9- ja DB-19-liitäntäportteja. Keskusyksikön kanssa koteloitu 9" mustavalkoinen näyttö käytti 512x384 pikselin resoluutiota. Laitteiston mukana toimitettiin System 3.0 ja Finder 5.1. Käyttöjärjestelmän pystyi päivittämään System 6.0.8 :aan saakka.


title: Macintosh 512Ke

text: Applen 299 dollarin hintaisella "Macintosh Plus Disk Drive Kit"-paketilla Macintosh 512K :n saattoi päivittää 512Ke :ksi. Paketti sisälsi:


title: Taistelu La Plata -joen suulla

text: Taistelu La Plata -joen suulla oli yksi toisessa maailmansodassa käydyistä Saksan ja Liittoutuneiden välisistä meritaisteluista. Se käytiin 13. joulukuuta 1939 La Plata -joen suulla lähellä Uruguayn ja Argentiinan rannikkoa saksalaisen taskutaistelulaiva "Admiral Graf Speen" ja brittiläisten risteilijöiden "HMS Exeterin", "HMS Ajaxin" ja uusiseelantilaisen "HMNZS Achillesin" välillä.


title: Taistelu La Plata -joen suulla

text: "Admiral Graf Spee" lähti jo puolitoista viikkoa ennen sodan alkua (21. elokuuta 1939) Wilhelmshavenista kohti Etelä-Atlanttia. Se sai 27. syyskuuta käskyn ryhtyä toimiin Liittoutuneiden kauppamerenkulkua vastaan, mutta suoria yhteenottoja Liittoutuneiden laivaston kanssa tuli välttää. "Admiral Graf Spee" kävi 77 päivää kestäneellä sotaristeilyllään Intian valtamerellä asti upottaen yhdeksän kauppa-alusta, joiden kantavuus oli yhteensä 50 000 tonnia ja kaappasi lisäksi kaksi alusta. Aluksen kommodori Hans Langsdorff päätti lähteä 24. marraskuuta paluumatkalle Wilhelmshaveniin.


title: Taistelu La Plata -joen suulla

text: Taistelu alkoi kello 6.18 "Admiral Graf Speen" törmätessä brittiläisiin sotalaivoihin viimeisellä tuhoamisretkellään ennen paluutaan Saksaan. Taistelussa "Admiral Graf Spee" moukaroi "HMS Exeterin" lähes toimintakyvyttömäksi, joten "HMS Exeter" irtautui taistelusta kello 7.15. "HMS Ajax" ja "HMNZS Achilles" jatkoivat taistelua koettaen päästä lähemmäs "Admiral Graf Speetä", jotta niiden tykit olisivat tehonnet paremmin. "HMS Ajax" ja "HMNZS Achilles" irtautuivat taistelusta kello 7.40 kun puolet "HMS Ajaxin" tykeistä oli toimintakyvyttömiä ja se oli käyttänyt kolme neljäsosaa ammuksistaan.


title: Taistelu La Plata -joen suulla

text: "Admiral Graf Spee" purjehti taistelun jälkeen Montevideoon, sillä laivan kapteeni Hans Langsdorff oli vakuuttunut, ettei "Admiral Graf Spee" selviäisi talvisesta matkasta Saksaan ilman korjauksia. Uruguayn viranomaiset antoivat "Admiral Graf Speen" viipyä Montevideossa ainoastaan kolme vuorokautta. Tämä aika ei ollut riittävä laivan tarvitsemiin korjauksiin.


title: Taistelu La Plata -joen suulla

text: Merellä odotti aluksi vain kevyet risteilijät "HMS Ajax" ja "HMNZS Achilles". Niiden avuksi paikalle tuli raskas risteilijä ""HMS Cumberland"". Lisäksi britit olivat levittäneet varman tiedon taistelulaiva "HMS Renownin" ja lentotukialus "HMS Ark Royalin" tulosta Montevideon ulkopuolelle. Tilanteen vaikuttaessa toivottomalta Langsdorff päätti upottaa laivansa, vaikka hänen olisi ollut mahdollista purjehtia Argentiinan pääkaupunkiin Buenos Airesiin.


title: Taistelu La Plata -joen suulla

text: Lupa "Admiral Graf Speen" upottamiselle saatiin Saksasta 16. joulukuuta, sillä haluttiin välttää modernin sotalaivan joutuminen brittien käsiin. "Admiral Graf Spee" räjäytettiin sataman suulla 17. joulukuuta. Langsdorff teki itsemurhan 20. joulukuuta keisarillisen Saksan lippuun kääriytyneenä.


title: Taistelu La Plata -joen suulla

text: Graf Speellä oli tukialus "Altmark", jonka tehtävänä oli koota upotettavien vihollislaivastojen henkiin jääneet kannelleen. Siellä oli 13. joulukuuta 1939 taistelun aikana 299 vangittua brittimerimiestä. "Altmark" jäi taistelussa sivuun ja livahti brittien huomaamatta Jøssingfjordiin Norjaan. Pääministeri Churchill sai tiedustelutietoja asiasta, ja britit vaativat Norjalta sotilaiden vapauttamista. Saksa taas vaati niiden luovuttamista Saksalle. Asia ratkesi, kun britit tekivät 16. helmikuuta 1940 laivalle sotilaallisen iskun ja vapauttivat vangit.


title: Macintosh XL

text: Macintosh XL on Apple Computerin Lisa-projektin tuottaman tietokoneen viimeinen malli. Vuonna 1983 julkaistu Lisa menestyi huonosti ja seuraavana vuonna julkaistu Macintosh 128K ja myöhemmät Macintosh-mallit söivät Lisan markkinat täysin. Lisan päivitysversio Macintosh XL julkaistiin 1. tammikuuta 1985. Samaan aikaan myytiin Lisa 2/10-konetta, joka toimi Lisan käyttöjärjestelmällä. Macintosh XL sisälsi MacWorks XL -ohjelman, jolla Macintosh-koneiden ROM-muistia emuloitiin, mahdollistamalla Macintoshille tehtyjen sovellusten ajamisen Lisan alustalla.


title: Macintosh XL

text: Macintosh XL käytti 5 MHz:n Motorola 68000 -suoritinta. Siinä oli 512 kt:n keskusmuisti, joka oli päivitettävissä 2 Mt:n saakka. Koneessa oli sisäänrakennettu 3.5" 400 kt:n levykeasema ja 720x364 resoluutiota käyttävä näyttö. Resoluutiosta johtuen Macintosh XL ei käyttänyt muiden Macintosh-sarjan tietokoneiden tapaan neliön muotoisia pikseleitä . Resoluutio oli päivitettävissä toimenpiteellä, jossa näyttölaite vaihdettiin 608x431 pikselin resoluutiolla toimivaan. Kuten Lisaan, Macintosh XL:ään tarjottiin lisävarusteena ulkoista 10 Mt:n kiintolevyä.


title: Eeron elpee

text: Eeron elpee on Eero Raittisen ensimmäinen studioalbumi sooloartistina. Se julkaistiin vuonna 1970. Levy julkaistiin myöhemmin eri kansilla ja nimellä "Blues from the North". Levystä on tehty uusintapainos 2016 (Svart Records) alkuperäisillä kansilla.


title: Alan Cumming

text: Alan Cumming (s. 27. tammikuuta 1965 Aberfeldy, Perthshire, Skotlanti) on skottilainen näyttelijä, käsikirjoittaja, ohjaaja ja tuottaja.


title: Alan Cumming

text:
Cumming opiskeli Royal Scottish Academy of Music and Drama -koulussa. Hänen ensimmäiset roolisuorituksensa tapahtuivat teatterilavalla ennen siirtymistä elokuvien pariin.
Cumming on näytellyt muun muassa elokuvissa "007 ja kultainen silmä", "Eyes Wide Shut", "Annie", "Titus", "Spy Kids" ja "X-Men 2". Hän on ollut mukana suurissa Broadway- ja off-Broadway-tuotannoissa, kuten "Three Penny Opera". Hän on myös antanut äänensä moniin animaatioihin, kuten "Karviseen". Sen lisäksi hän on ohjannut, käsikirjoittanut, tuottanut ja esittänyt pääosaa Jennifer Jason Leighin kanssa elokuvassa "Anniversary Party". Uusimpana tuotoksena hän ohjasi ja näytteli elokuvassa "Suffering Man’s Charity". Billie Blaikieta hän esitti "L-koodissa" kolmannella tuotantokaudessa kuuden jakson verran. Cumming sai Tony-palkinnon vuonna 1998 musikaalien sarjassa.


title: Alan Cumming

text: Alan kirjoitti vuonna 2002 bestsellerin "Tommy’s Tale", joka perustuu löyhästi hänen omiin kokemuksiinsa. Alan on biseksuaali.


title: Alan Cumming

text: Hän on mukana monissa hyväntekeväisyysjärjestöissä, joista tärkeimpiä ovat amfAR ("American Foundation for AIDS Research") ja GLAAD ("Gay and Lesbian against Defamation"). Hän puolustaa seksuaalivähemmistöjen oikeuksia sekä vastusti George W. Bushia ja tämän politiikkaa koskien seksuaalivähemmistöjen avioliitto-oikeutta. Alan työskentelee Yhdysvalloissa Green Cardilla.


title: Alan Cumming

text: Alan Cumming asui vanhempiensa ja kuusi vuotta vanhemman isoveljensä Tomin kanssa Skotlannissa lähellä Dunkeldin kylää. Perhe muutti länsirannikolle Fassferniin, Fort Williamsin lähelle, Alanin ollessa hiukan yli yksivuotias. Alanin ollessa neljävuotias, perhe muutti itärannikolle Panmure Estateen, lähelle Carnoustien kaupunkia. Hänen isänsä oli väkivaltainen poikia kohtaan, ja joskus Alan on nostanut hänet syyksi ”kieroutumiseensa”.


title: Alan Cumming

text: Alan kävi Monikin Primary Schoolia ja lukion jälkeen työskenteli ”TOPS”-lehdessä. Opiskellessaan "Royal Scottish Academy of Music and Drama" -koulussa, tapasi hän siellä tulevan vaimonsa "Hilary Lyonin". Hän valmistui 1985 ja samana vuonna hänen vanhempansa Alex ja Mary erosivat ja Alan meni naimisiin Hilaryn kanssa. Forbes Massonin kanssa hän kiersi ympäri Skotlantia tehden pantomiimia ”Victor and Barry” ja ”Victoria and Barbara”.


title: Alan Cumming

text: Vuonna 1993 Alan ja Hilary erosivat. Alan toimi koomisessa tv-sarjassa "High Life", missä Masson myös näytteli ja mihin Alan teki muun muassa tunnusmusiikin. Alan oli jo pitkään työskennellyt kiertävissä teattereissa, mutta 1998 "Cabaret", jossa Alan esitti MC:n osan, löi hänet lopullisesti suuremman yleisön tietoisuuteen Yhdysvalloissa. Alan muutti New Yorkiin ja tapasi Nick Philippoun, miehen jonka kanssa hän seurusteli on/off -suhteella aina vuoteen 2002.


title: Alan Cumming

text: Alan asuu New Yorkin Manhattanin Upper East Sidella koiriensa Honeyn (sekarotuinen) ja Leonin (chihuahua, nimi tullut Napoleonin mukaan) kanssa. Samassa taloudessa asuu myös Alanin aviomies, kuvittaja ja sarjakuvapiirtäjä Grant Shaffer, jonka kanssa Alan rekisteröi parisuhteensa Lontoon Greenwichissä 7. tammikuuta 2007. Honey on ollut mukana joissakin hänen elokuvistaan ja myös Alanin hajuveden mainoskampanjassa ”Cumming the Fragrance”, joka tuli ulos viime vuonna.


title: Petoman’s Peflett

text: Petoman's Peflett on Texas Faggottin toinen albumi, joka julkaistiin vuonna 2000.


title: Haddon Sundblom

text: Haddon Sundblom (22. kesäkuuta 1899 – 10. toukokuuta 1976) oli yhdysvaltalainen taiteilija. Sundblomia pidetään yleisesti nykyisen joulupukin kuvan luojana, kun hän työskenteli Coca-Colalla vuonna 1931.


title: Haddon Sundblom

text: Sundblom syntyi Muskegonissa, Michiganin osavaltiossa. Hänen isänsä tuli Ahvenanmaan Föglöltä ja äitinsä Ruotsista.


title: LATAM Perú

text: LATAM Perú on Perun suurin lentoyhtiö. Yhtiöstä tuli LAN Airlinesin tytäryhtiö syyskuussa 2002 ja sen omistajia ovat LAN (70%) ja ER Larraín (30%). Yhtiö perustettiin 1998 ja se kuuluu Oneworld-allianssiin. Kun LAN Airlinesitä tuli LATAM Chile, niin myös LAN Peru vaihtoi nimenään LATAM-alkuiseksi.


title: LATAM Argentina

text: LATAM Argntina (aikaisemmin "LAN Argentina") on argentiinalainen lentoyhtiö, jonka kotipaikka on Buenos Aires. Yhtiön tunnetaan myös aikaisemmalla nimellä Aero 2000. Yhtiö lentää Argentiinan sisäisiä reittilentoja sekä ulkomaanlentoja Miamiin ja Santiagoon. LATAM Argentina kuuluu Oneworld-allianssiin ja sen omistaa LATAM Chile, aikaisemmin LAN Airlines.


title: LATAM Argentina

text: LAN Argentinan laivasto heinäkuussa 2010:


title: Smallville (3. tuotantokausi)

text:
Smallvillen 3. tuotantokausikausi käynnistyi Yhdysvalloissa 1. lokakuuta 2003.
3. kausi sisältää 22 jaksoa. Yhdysvalloissa ensimmäisen kauden esitys päättyi 19. toukokuuta 2004.


title: Smallville (3. tuotantokausi)

text: Suomessa kausi kännyistyi 20. maaliskuuta 2005 ja sen esitys päättyi 14. elokuuta 2005Clark on muuttanut Metropoliseen ja pitää kädessään punaista kryptoniittisormusta. Clark viihtyy paikallisissa diskoissa ja sotkeutuu rikoksiin. Hän saa myös käskyn murtautua LuthorCorpiin.


title: Smallville (3. tuotantokausi)

text: Lex herää autiolla saarella, jonne on päätynyt myös toinen sekava mies. Todellisuudessa Lex on seonnut ja kuvittelee kaikenlaista. Lexin ollessa autiolla saarella, Smallvillessä järjestetään Lexin hautajaiset, johon osallistuu myös Lexin tuore vaimo.


title: Smallville (3. tuotantokausi)

text: Smallvillessä Clarkia kaipaavat vanhemmat ja erityisesti Lana. Chloe on saanut tietää Clarkin olinpaikan, mutta ei kerro sitä muille. Chloe lipsauttaa Lanalle tietävänsä Clarkin olin paikan ja Lana suuntaa Metropoliseen. Lana soittaa paikallisesta diskosta Clarkin vanhemmille ja Jonathan tulee hakemaan Clarkin kotiin. Sitä ennen Jonathan saa Clarkin biologiselta isältä erikoisvoimia taistellakseen Clarkia vastaan...


title: Smallville (3. tuotantokausi)

text: Jonathan käyttää saamiaan erikoisvoimia taistellakseen Clarkia vastaan. Taistelussa Clarkin pitämä punainen kryptoniittisormus hajoaa palasiksi ja Clark palaa entiselleen. Jonathan ja Clark tulevat palaavat takaisin Smallvilleen.


title: Smallville (3. tuotantokausi)

text: Lex palaa Lionelin luo Metropoliseen, jossa uhkaa aseella Lionelia. Lionel pyytää Morgania hankkimaan takaisin varastetun verinäytteen. Lex syyttää vaimoaan koneen putoamisesta ja he lähtevät uudelleen häämatkalle lentokoneella. Lex yrittää selvittää järjestikö Lionel vai Helen koneen maahansyöksyn.


title: Smallville (3. tuotantokausi)

text: Morgan tulee hakemaan Clarkilta Lionelilta varastamaa verinäytettä. Clarkilla ei ole enää verinäytettä ja Morgan vangitsee Clarkin vanhemmat. Clark antaa uuden verinäytteen Morganille ja he raahaavat Clarkin mukana. Morgan antaa Lionelille verinäytteen. Lionelin analyysi kertoo verinäytteen olevan sama, joka varastettiin. Morgan aikoo paljastaa Clarkin, mutta Clark ehtii ensin räjäyttämään muuttorekan. Lionel pitää Morgania huijarina...


title: Smallville (3. tuotantokausi)

text: Clark huomaa, että joku metsästää ihmisiä ja tappajan seuraava kohde on Lex. Clark käyttää voimiaan pelastaakseen Lexin mutta joutuukin itse uhriksi kun tappaja saa tietää hänen heikkoutensa. Tappaja ampuu Clarkia kryptoniitti-luodilla, mutta Clark selviää vanhempiensa ripeällä toiminnalla.


title: Smallville (3. tuotantokausi)

text: Clark uneksii kun häntä vainoaa peloissaan oleva nuori tyttö, joka tarvitsee hänen apuaan. Clark saa tietää tytön olevan koomassa makaava naapurin tyttö, jota pidetään väkisin koomassa. Clark pyytää Lanan apua paljastaakseen totuuden, joka kuitenkin asettaa Lanan todella vaaraan. Lionel haluaa psykologisen arvioinnin Lexistä.


title: Smallville (3. tuotantokausi)

text: Clarkin voimat ovat epävireessä kun auringonpurkaus tapahtuu. Välillä voimat katoavat ja välillä ovat vahvempina. Smallvilleen saapuu Perry White - reportteri joka kiusaa erityisesti Clarkia. Perry uskoo Clarkilla olevan supervoimia, mutta lopulta toteaa että näki vaan juopuneena harhoja. Clark nostaa traktorin ja epävireessä olevien voimien takia se sentää kauemmas suoraan Perry Whiten eteen. Tämä väittää poliisille traktorin lentäneen taivaalta, mutta poliisi ei usko juopunutta Perrya.


title: Smallville (3. tuotantokausi)

text: Lanan isosetä, joka tuomittiin vaimonsa murhasta 40 vuotta sitten näyttää Lanalle kuvaa miehestä, jonka uskoo uskoo oikeasti tappaneensa hänen tätinsä. Lana järkyttyy kuvasta kun mies näyttää ihan Clarkilta. Mies on Jor-El ja Clarkin tutkimukset johdattavat hänet Kryptonian medaljonkin luo. Medaljonki sallii nähdä hänen pätkiä Jor-Elin menneisyydestä ja että elämä jonka Jor-El aloitti hänelle alkoi paljon ennen kuin hän saapui maapallolle. Samaan aikaan Lexin perheen historiaa käydään läpi.Clark on epäilevä kun Lana äkkipäätä ihastuu toiseen opiskelijapoikaan ja alkaa käyttäytyä kapinallisesti, jonka lopuksi hän päätyy vankilaan. Clarkin epäilykset varmistuvat kun huomaa Lanan uudelle poikakaverilla olevan magneettisia voimia, joka voi siirtää kohteita ja uudistaa ihmisten tunteita. Clark yrittää vapauttaa Lanan paranormaalisesta kiinnikkeestä, joka kontrolloi häntä, Lana yrittää tappaa hänet. Samaan aikaan Lex huomaa Chloen olevan paneutunut Lionelin menneisyyteen ja yrittää saada häntä liittymään hänen isäänsä vastaan.


title: Smallville (3. tuotantokausi)

text: Lex paikallistaa Morgan Edgen ja saa hänet hyväksymään likaiset sopimukset Lionelin kanssa, mutta ennen kuin hän voi ottaa hallitusvallan, joku yrittää tappaa hänen kartanossaan. Hädin tuskin selvitessään, Lex karkaa ja kysyy Clarkilta apua. Kuitenkin kun Clark palaa kartanoon tutkiakseen hän ei löydä mitään olevan vialla. Clark alkaa epäillä tapahtuiko mitään sittenkään varsinkin kun Lionel kertoo Lexillä olevan psykoottinen tauko ja hänet on määrätty hoitoon.


title: Smallville (3. tuotantokausi)

text: Lex suunnittelee pakoa mielisairaalasta. Lex kokoaa kolme lurjusta houkuttelemaan Clarkia sairaalaan värvätäkseen hänet auttamaan pakoon sairaalasta kuultuaan Lionelilta että hän on määrännyt sähkösokkihoitoa pyyhkiäkseen hänen muistinsa. Kuitenkin suunnitelma menee vinoon kun lurjukset pettävät Lexin ja käyttävät kryptoniittia varastaakseen Clarkin voimat. Sillä aikaa Lana tapaa arvoituksellisen uuden muukalaisen sairaalassa.


title: Smallville (3. tuotantokausi)

text: Clark yrittää pysäyttää ryöstön, mutta väliaikaisesti sokeutuu kun hänen lämpökatse heijastuu takaisin silmäänsä kryptoniitin palasta. Pian Clark huomaa kehonsa kehittäneen superkuulon korvatakseen puuttuvan näkökyvyn. Kuitenkaan Clark ei osaa kontrolloida heti uutta kykyään.


title: Smallville (3. tuotantokausi)

text: Clark ja Lana yrittävät tappaa Chloen. Clark ja Lana yrittävät sotkea Chloen elämää tuntemattomasta syystä sen jälkeen kun he vastaanottavat mysteerisen sähköpostin Sommerholtin Instituutista. Clark ystävineen yrittävät löytää sähköpostien lähteen. Chloe löytää todisteen että sähköpostien lähettäjä on tehnyt mieli-kontrolli tutkimusta labrassa. He toteavat, että heidän täytyy tappaa käskystä saatuaan sähköpostin ja yrittävät estää kirjoittajaa. Myöhemmin Lana päättää vuokrata huoneiston kahvilan yläpuolelta Adamille vaikka hän tuntee Adamin piilottelevan jotain vaarallista menneisyydestään.


title: Smallville (3. tuotantokausi)

text: Clark huomaa että hänen koulutoverinsa Jordan näkee tulevaisuuden. Clark on kauhistunut kun Jordan kertoo hänelle näkevänsä Lanan kuolemassa tuleen seuraavina päivinä. Sillä aikaa Chloe tutkii Adamin epäilyksenalaisen käytöksen taustoja ja löytää jotain ikäviä uutisia. Jordan saa myös oudon näyn Clarkin tulevaisuudesta Teräsmiehenä...


title: Smallville (3. tuotantokausi)

text: Pete on mukana katurallissa, jossa konnat uhkaavat hänen elämäänsä. Pete pyytää Clarkia käyttämään voimiaan ja pysäyttämään heidät. Raivostunut Pete asettaa Clarkin vaikeaan asemaan. Clarkin täytyy suunnitella tie pelastaakseen Pete ja suojellakseen salaisuuttaan. Samaan aikaa Jonathan alkaa kärsiä seuraamuksista Jor-Elin kanssa tekemästään sopimuksesta.


title: Smallville (3. tuotantokausi)

text: Clarkin on pakotettu käyttämään voimia Alician edessä, joka on uusi tyttö koulussa. Clark on yllättynyt saadessaan tietää että Alicialla on omanlaisia voimia itsellään. Kaksi kehittää sidoksen heidän salaisuutensa jakamisen välille, mutta asiat kääntyvät kolkoksi sen jälkeen kun Alicialle tulee pakkomielle Clarkin jakamisesta muiden kanssa - erityisesti Lanan. Toisaalla Lana kysyy Lexiä tutkimaan Adamia.


title: Smallville (3. tuotantokausi)

text: Sillä aikaa kun Clarkin isä odottaa leikkausta, Clark ystävystyy nuoren pojan, Garretin kanssa, jonka veli Vince kuoli maksahäiriöön. Kuitenkin kaikki ovat järkyttyneitä kun Vince palaa sairaalasta elävänä ja nähtävästi hyvin -ennen kuin hänen maksahäiriöt alkavat taas. Epätoivoiset yritykset hänen veljensä elossa, Garret sitoo itseensä Kryptoniitti pommiin ja muistuttaa että Vincenin täytyy saada Jonathanin maksa tai hän räjäyttää talon.


title: Smallville (3. tuotantokausi)

text: Clark vastaanottaa paniikkisen puhelun Lanalta ja kuulee pyssynlaukauksen ennen kuin linja menee mykäksi. Clarkin saapuessa Taloniin hölmistyneenä huomaakin Lanan olevan elossa ja voivan hyvin. Clark huomaa puhelun tulevan seuraavalta päivältä ja että Adam on se joka tulee ampumaan Lanaa. Clark pääsee Luthorcorpin labraan, jossa Adam on pidetty tallessa. Clark ja Lex löytävät henkilökunnan murhattuina ja epäilyt kohdistuvat Lionel Luthoriin.


title: Smallville (3. tuotantokausi)

text: Kun Jonathan Kent alkaa käyttäytyä kummalisesti sekä etääntyy perheestään, uskoo Clark biologisen isänäs Jor-Elin olevan yhteydessä Jonathaniin avaimen kautta. Clark menee luoliin vaatimaan Jor-Elin jättämään hänen isänsä ja hänen perheensä rauhaan, mutta myös Lionel Luthor ilmestyy luoliin ja yllättää Clarkin.


title: Smallville (3. tuotantokausi)

text: Lionel huomaa luolan seinässä olleen avaimen aukon ilmestyneen takaisin näkyviin ja hän alkaa liittää palasia yhteen mielessään -ja pian Lionel tapaakin toisen miljonäärin, Clarkin tuttavan Tr. Swanin.


title: Smallville (3. tuotantokausi)

text: Ja tällöin Lionelin todelliset syyt, miksi hän on niin kiinnostunut luolien salaisuuksista, tulevat päivän valoon. Toisaalla Lex joutuu välikäteen FBI:n ja Clarkin välillä Lexin yrittäessä saada omaa isäänsä kaltereiden taakse.


title: Smallville (3. tuotantokausi)

text: Chloe käy luvattomalla visiitillä Luthorcorpissa, missä hän hengittää vahingossa Kryptoniitti kaasua. Pian Chloe huomaakin kaasun antaneen hänelle ominaisuuden, että ihmiset vastaavat hänen mihin tahansa esittämiinsä kysymyksiin rehellisesti. Uuden kykynsä turvin Chloe yrittää saada totuuden Clarkista selville, joten hän suunnistaakin Clarkin vanhempien luokse kyselemään totuuksia.


title: Smallville (3. tuotantokausi)

text: Tällä välin Clark huomaa, että Chloen uudella kyvyllä on vakavia seuraamuksia. Clark yrittää löytää vasta-ainetta jolla poistaa kryptoniitti kaasun Chloesta ennen kuin hän saa totuuden Clarkista selville ja pahimmassa tapauksessa kuolee.


title: Smallville (3. tuotantokausi)

text: Lex haluaa takaisin seitsemän viikon aikaiset muistonsa, jotka pyyhkiytyivät hänen muististaan Belle Revessä (kausi 3, jakso 9) annettujen sähköshokkien ansiosta. Lex uskoo, että noihin muistoihin lukeutui raskauttava avaintekijä, joka liittyi hänen isänsä menneisyyteen ja voidakseen antaa nuo tiedot FBI:lle, Lex suostuu Tr. Garnerin (kausi 2, jakso 8) kokeelliseen hoito-ohjelmaan.


title: Smallville (3. tuotantokausi)

text: Clark kääntyy jopa Lionelin puoleen estääkseen Lexiä saamasta muistiaan takaisin, koska tuolloin Lex muistaisi myös totuuden Clarkista. Pian Clark itse joutuukin koekaniiniksi samanlaiseen toimenpiteeseen kuin Lex, kiitos Lionelin, joka haluaa näin selvittää kuka Clark Kent oikeasti on.


title: Smallville (3. tuotantokausi)

text: Kun Kiwatce intiaani Jeremiah Holdsclaw varastaa mystisen veitsen luolista, saa hän samanlaiset supervoimat mitä Clarkillakin on. Jeremiah uskoo näin olevansa legendaarinen Naman -mies, joka tuli tähdistä. Kuultuaan legendan kertovan, että tuolla mystisellä veitsellä voi tappaa jopa Namanin, yrittää Clark saada veitsen itselleen ennen kuin Jeremiah yrittää tappaa Lionelin, jonka Jeremiah uskoo olevan Namanin vihollinen.


title: Smallville (3. tuotantokausi)

text: Clark päättää vihdoinkin kertoa Lanalle totuuden itsestään, että he voisivat viimein olla yhdessä. Toisaalla kiero FBI agentti kidnappaa Peten ja yrittää pakottaa tämän kertomaan totuuden Clark Kentin salaisuudesta. Lex on umpikujassa, ellei hän pysty antamaan FBI:lle 24 tunnin aikana todisteita isästään Lionelista, joilla hän voisi laittaa pysyvästi kaltereiden taakse. Mutta ratkaiseva apu tulee yllättävältä taholta.


title: Smallville (3. tuotantokausi)

text: Asiat Clarkin elämässä menevät pahemman kerran pois raiteiltaan, kun eräänä iltana hänen luokseen saapuu nuori nainen Kara, joka omaa supervoimia sekä väittää olevansa kotoisin Clarkin kotiplaneetalta Kryptonilta. Kara vaatii Clarkia lähtemään hänen mukaansa kotiin ja täyttämään kohtalon, joka heille on määrätty.


title: Smallville (3. tuotantokausi)

text: Neuvottomana Clark kääntyy vanhempiensa puoleen, mutta järkyttyy kun kuulee millaisen sopimuksen Jonathan on tehnyt Jor-Elin kanssa koskien Clarkia ja tämän tulevaisuutta.


title: Smallville (3. tuotantokausi)

text: Clarkin ja Lanan suhde kohtaa viimeisen käänteen, sekä Clarkin ja Lexin ystävyys menee katkolle. Turvatalo, johon Chloe ja hänen isänsä Gabe muuttavat Lionelin oikeudenkäynnin jälkeen, räjähtää taivaan tuuliin ja Lex juo myrkytettyä Brandyä.


title: Roman Sajenko

text: Roman Sajenko () on ukrainalainen muusikko, joka on tullut parhaiten tunnetuksi black metal -yhtyeessään Drudkh, joka kuuluu Ukrainan tunnetuimpiin black metal -yhtyeisiin. Hän on vaikuttanut myös Hate Forestissa, Blood of Kingussa, jonka Hate Forest -jäsenet perustivat lopetettuaan Hate Forest -yhtyeen, ja ambient-sooloprojektissaan Dark Ages.


title: Roman Sajenko

text: Mukaan on luettu vain täyspitkät albumit ja EP:t johtuen lukuisista demoista. Yhtyeet ovat aakkosjärjestyksessä, albumit aikajärjestyksessä.


title: Thurios

text: Thurios on ukrainalainen muusikko, joka on tunnettu black metal -yhtyeistä Drudkh ja Astrofaes.


title: Tuija Piepponen

text: Tuija Vuokko Anneli Piepponen (oik. Piepponen Berhane-Mehari, s. 19. syyskuuta 1947 Valkeakoski) on suomalainen näyttelijä, ilmaisutaidon opettaja ja luennoitsija. Lähinnä komedienneksi profiloitunut Piepponen on esiintynyt sekä teatterissa että televisiossa. Hän toimi näyttelijänä Kuopion kaupunginteatterissa 21 vuotta, minkä jälkeen hän siirtyi freelanceriksi. Hänet muistetaan muun muassa Pekko-elokuvista sekä useista televisiomainoksista, erityisesti kodinkoneketju Mustan Pörssin mainoksien koheltavana äitinä. Piepponen oli Kuopion Tanssistudio Oy:n perustajaosakas vuonna 1988. Vuonna 1998 hän perusti oman yrityksen, Isoacca Tuotanto Oy:n.


title: Tuija Piepponen

text: Piepposen vanhemmat olivat Yrjö ja Mirja Piepponen. Näyttämöllä Piepponen nähtiin ensi kerran nelivuotiaana. Hän opiskeli Tampereen yliopiston näyttelijälinjalla ja valmistui 1969. Ammattilaisuransa hän aloitti samana vuonna Lappeenrannan kaupunginteatterissa, jossa hän työskenteli vuosina 1969–1971. Nuoren näyttelijättären ura jatkui Kuopion kaupunginteatterissa vuonna 1971 (vuoteen 1975 Kuopion Yhteisteatteri). Piepponen jätti kaupunginteatterin vuonna 1993 ja ryhtyi freelanceriksi. Hänen näyttämötaiteellisiin tulkintoihinsa lukeutuu muun muassa Martan rooli Hella Wuolijoen näytelmässä "Niskavuoren naiset" sekä Viktorian husaari ("Riquette"), Nainen ("Avoin liitto") ja Zoe ("Kadonnut kirje"). Piepponen on vieraillut muun muassa Pyynikin ja Vartiovuoren kesäteattereissa. Lisäksi hän on ollut mukana Nukketeatteri Sytkyjen kiertueilla. Hän on niin ikään ohjannut näytelmiä eräille harrastajaryhmille.


title: Tuija Piepponen

text: Tuija Piepposen valkokangasura alkoi kangerrellen, sillä hänen osuutensa Risto Jarvan klassikkoelokuvassa "Jäniksen vuosi" (1977) leikattiin pois. Seuraavana vuonna hän vihdoin debytoi elokuvayleisölle Mikko Niskasen teoksessa "Syksyllä kaikki on toisin". Timo Koivusalon 1990-luvun suosituissa Pekko-komedioissa Piepposen näyttelemä Kaisa Kuovi muodosti subrettiparin Esko Nikkarin näyttelemän Reino Kuovin kanssa. Piepponen on nähty sivuosissa myös muissa Koivusalon teoksissa. MTV3:n sarjassa "Kuolema savolaiseen tapaan" (1983) Piepponen oli se, joka löysi "ne punaiset saappaat kellarista". Vuonna 1998 hänellä oli oma televisiosarja "Piepposkan parempi arki" Yle TV2:lla. Vuonna 1999 Piepponen näytteli MTV3:n "Sydän toivoa täynnä" -draamasarjassa kokki Kyllikki Karjalaista. "Maalaiskomedia"-sarjan tuotantokaudessa "Peräkamaripojat" hän näytteli Lilja Fräntilää. Televisioelokuvassa "Elli" Piepposella oli nimiosa. Piepponen vieraili saippuasarjassa "Salatut elämät" vuonna 2007 roolihahmonaan Mirja Mattila. Hänen vierailunsa sai jatkoa maaliskuussa 2009 sekä loppukeväästä 2009 saman vuoden syksyyn. Vuonna 2008 hän liittyi Yle TV1:n "Kotikatu"-sarjaan muutaman jakson ajaksi esittäen Johanna Rantasta ("Rantaska").


title: Tuija Piepponen

text: Piepponen voitti "Thilia Thalia" -kilpailun vuonna 1983.


title: Tuija Piepponen

text: Piepposen ollessa kuusitoistavuotias hänen nuorempi veljensä hukkui. Muutettuaan Lappeenrantaan 1960-luvun lopussa hippiaatteeseen ihastunut näyttelijätär eli avoliitossa väkivaltarikoksista tuomitun "Viiksin" kanssa. Vuonna 1972 Piepponen avioitui itseään 22 vuotta vanhemman muusikko Urho "Uke" Pesosen kanssa. Aviomiehen alkoholismi varjosti liittoa, ja se päättyi eroon. Toisen kerran Piepponen avioitui toukokuussa 1988 itseään yksitoista vuotta nuoremman eritrealaisen Hagos Berhanen kanssa. Häiden jälkeen hän sai keskenmenon, josta on todennut: "Keskenmeno on naiselle rankka juttu, mutta näistä kokemuksista ei juuri puhuta. Ehkä ne koetaan liian yksityisiksi." Piepposen kuopus Joonas Berhane syntyi 1990. Hän muutti kaksivuotiaan poikansa kanssa joksikin aikaa aviomiehensä kotimaahan. Piepponen asuu nykyään Turussa. Vapaa-ajallaan hän maalaa ja matkustaa.


title: Tuija Piepponen

text: Kirjailija Annika Grahn on kirjoittanut Tuija Piepposen elämästä kertovan muistelmateoksen "Piepponen? Piepponen!", jonka Like julkaisi huhtikuussa 2007.


title: Tuija Piepponen

text: Televisio-ohjelmassa "Kesäkerttu" elokuussa 1998 Tuija Piepponen kertoi näkemyksiään komiikasta:


title: Tuija Piepponen

text: Itseään hän kuvaili uteliaaksi ihmiseksi, joka haluaa tietää ja nähdä mitä maailmassa on. Piepposen mielestä "äidin homma on ihaninta, mitä naiselle voi sattua".


title: Tšudovo

text: Tšudovo eli Tiutova () on kaupunki Novgorodin alueella Venäjällä. Se sijaitsee Olhavanjokeen laskevan Kerestjoen varrella 75 kilometriä Novgorodista pohjoiseen. Kaupunki on Tšudovon piirin keskus. Sen kautta kulkevat Moskovan ja Pietarin välinen päärata, Olhavan ja Novgorodin välinen rautatie sekä Moskovan ja Pietarin välinen M10-valtatie. Asukkaita on 15 400 henkeä (vuonna 2010).


title: Tšudovo

text: Novgorodin Vatjan viidenneksen Gruzinon pogostaan kuulunut Tšudovon kylä mainitaan ensimmäisen kerran vuonna 1539. Nimen on arveltu liittyvän seudulla asuneisiin tšuudeihin, mutta kielentutkijoiden mukaan tämä ei ole rakenteellisesti mahdollista. Todennäköisemmin sen taustalla on kirkollinen selitys (ven. "tšudo", ’ihme’) tai venäläinen henkilönimi.


title: Tšudovo

text: Vuonna 1714 rakennettiin Tšudovon kautta kulkenut Pietarin ja Moskovan välinen maantie. Kylässä sijaitsi postiasema eli "jaama", jonka mukaan se sai nimen "Jam-Tšudovo". Tärkeimmän elinkeinon muodostivat kyytipalvelut. Niiden kysyntä väheni Pietarin ja Moskovan välisen rautatien valmistuttua vuonna 1851. Novgorodiin johtaneen kapearaiteisen radan rakentaminen vuonna 1871 lopetti hevoskuljetukset lähes kokonaan. Kylän asukkaat harjoittivat maataloutta, kävivät metsä- ja uittotöissä sekä hakkasivat ja kuljettivat kalkki- ja rakennuskiveä.


title: Tšudovo

text: Vuonna 1876 Tšudovon asemalle perustettiin lasitehdas ja seuraavana vuonna tulitikkutehdas. Myöhemmin rakennettiin kaksi sementtitehdasta. Vuonna 1907 paikkakunta oli yli tuhannen asukkaan volostikeskus, ja vuonna 1928 se sai kaupunkimaisen taajaman statuksen. Vuonna 1937 Tšudovosta tuli kaupunki. Toisen maailmansodan aikana se oli saksalaisten miehittämä. Sodan jälkeen siitä muodostui huomattava teollisuuskeskus.


title: Tšudovo

text: Tšudovon rautatieasema on tärkeä henkilö- ja tavaraliikenteen risteyspaikka. Sen kolmelta laiturilta on yhteydet Pietariin, Moskovaan, Olhavaan, Novgorodiin ja Malaja Višeraan. Kaupungin länsirajaa pitkin kulkevalta M10-valtatieltä haarautuu Tihvinään johtava maantie. Pietariin on matkaa 118 ja Moskovaan 574 kilometriä.


title: Tšudovo

text: Kaupungissa on elintarvike-, puunjalostus-, rakennustarvike- sekä kone- ja laiteteollisuutta. Suurimmat tuotantolaitokset ovat makeisia ja purukumia valmistava Dirol-Cadbury, UPM-Kymmenen vaneritehdas, URSA-Tšudovon lämpöeristetehdas, ratapölkkyjä tuottava Tšudovon teräsbetonitehdas sekä Energomašin kompressoritehdas. Muita yrityksiä ovat Tšudovon piirin kulutusosuuskunta, leipomo, meijeri, tulitikkutehdas Russkaja spitška, valtiollisen tutkimusinstituutin metallitehdas ja käsinetehdas Viktorija.


title: Tšudovo

text: Julkisiin palveluihin kuuluu viisi koulua, ammattikoulu, lasten taidekoulu, urheilutalo ja piirisairaala. Kulttuurilaitoksia ovat kulttuuritalo, nuorisokeskus, kirjastolaitos, kotiseutumuseo ja taidegalleria. Kauppa- ja ravintolapalveluja tarjoavat etupäässä pienet myymälät, kahvilat ja ruokalat. Kunnallisella yleisönpalvelukeskuksella on hotellihuoneita.


title: Tšudovo

text: Moskovan ja Pietarin välinen rautatie jakaa kaupungin kahteen osaan. Keskusta sijaitsee radan länsipuolella ja koostuu etupäässä matalista kerrostaloista ja julkisista rakennuksista. Lännessä se rajoittuu M10-valtatiehen.


title: Tšudovo

text: Tšudovon huomattavin nähtävyys on runoilija Nikolai Nekrasovin kotimuseo. Muita historiallisia kohteita ovat 1800-luvulta peräisin olevat Kazanin Jumalanäidin ikonin kirkko, rautatieasema sekä tulitikku- ja lasitehtaiden rakennukset. Lähistöllä Sjabrenitsyn kylässä sijaitsee kirjailija Gleb Uspenskin kotimuseo.


title: Juri Sinitski

text: Juri Sinitski () (tunnettu myös lyhenteellä Juri, ) on ukrainalainen muusikko, joka on vaikuttanut lukuisissa black metal -yhtyeissä, joihin kuuluu mm. Lucifugum (session), Definition Sane, Drudkh, Valhalla, Astrofaes (nimimerkillä "Amorth"), Underdark sekä Thunderkraft.


title: Juri Sinitski

text: Yhtyeet ovat aakkosjärjestyksessä, albumit aikajärjestyksessä. Demoja ei ole laskettu mukaan.


title: Pekka Jokipaltio

text: Pekka Jokipaltio (19. toukokuuta 1901 Nurmo – 31. toukokuuta 1977 Helsinki) oli suomalainen eversti, joka tuli tunnetuksi Ilmatorjuntarykmentti 1:n komentajana jatkosodan aikana. Hänen kehittämänsä sulkuammuntajärjestelmän sovelluksen voidaan katsoa säästäneen Helsingin mittavilta tuhoilta suurpommitusten aikana kevättalvella 1944.


title: Pekka Jokipaltio

text: Pekka Jokipaltio syntyi Nurmossa ja sittemmin opiskeli Haapamäen yhteiskoulussa. Jokipaltio osallistui vuonna 1918 sisällissotaan Hämeen rintamalla. Upseeriksi hän valmistui Kadettikurssi 5:ltä vuonna 1924 ja yleisesikuntaupseeriksi Sotakorkeakoulusta 1936 (ye-upseeri 1938). Hän palveli muun muassa Kenttätykistörykmentti 3:ssa patterin päällikkönä ja yleisesikunnassa toimistoupseerina. Sotakorkeakoulun jälkeen hän palveli patterinpäällikkönä ja yleisesikuntaupseerina Viipurin Ilmatorjuntarykmentissä.


title: Pekka Jokipaltio

text: Ilmavoimien Esikunnan ilmatorjuntatoimiston päällikkö hänestä tuli vuonna 1939 ja siinä tehtävässä hän palveli myös talvisodan aikana. Jatkosodassa hän toimi ilmavoimien asetoimiston päällikkönä, armeijakunnan ilmatorjuntakomentajana sekä Helsingin ilmatorjuntakomentajana. Sodan jälkeen hän toimi ilmavoimien ilmatorjuntaosaston päällikkönä 1945 sekä Ilmatorjuntarykmentti 1:n komentajana vuodesta 1946–1956. Aktiiviuransa hän päätti silloisen Hämeen Sotilasläänin komentajuuteen 1956–1957.


title: Pekka Jokipaltio

text: Helsingissä on hänen mukaansa nimetty tie Käpylän kaupunginosassa ja hänen viimeisen kotinsa seinässä Fredrikinkatu 41:ssa on muistolaatta.


title: Pekka Jokipaltio

text: Jokipaltio ylennettiin vänrikiksi vuonna 1924, luutnantiksi 1926, kapteeniksi 1931, majuriksi 1939, everstiluutnantiksi 1941 ja everstiksi vuonna 1944.


title: Tim Gleason

text: Tim Gleason (s. 29. tammikuuta 1983 Clawson, Michigan) on yhdysvaltalainen uransa päättänyt jääkiekkoilija, pelipaikaltaan puolustaja..


title: Tim Gleason

text: Ennen ammattilaisuraansa Gleason kiekkoili vuodet 1999–2003 Windsor Spitfiresin riveissä junioriliiga OHL:ssä. Hän pelasi seurassa yhteensä 214 OHL:n runkosarjaottelua, joissa hän teki 151 tehopistettä, 37 maalia ja 114 syöttöpistettä, ja 44 OHL:n pudotuspeliottelua, joissa hän teki 29 tehopistettä, kymmenen maalia ja 19 syöttöpistettä. Eniten tehopisteitä hän keräsi kolmannella OHL-kaudellaan, kaudella 2001–2002, jolla hän teki runkosarjassa 59 tehopistettä (17 maalia ja 42 syöttöpistettä) 67:ssä ottelussa ja pudotuspeleissä 20 tehopistettä (seitsemän maalia ja 13 syöttöpistettä) 16:ssa ottelussa. Gleason oli runkosarjakaudella 2001–2002 OHL:n neljänneksi eniten pisteitä tehnyt puolustaja ja pudotuspeleissä 2002 OHL:n eniten pisteitä tehnyt puolustaja sekä kaikkiaan seitsemänneksi tehokkain pelaaja. Hän oli kausina 2000–2003 kolmesti peräkkäin Windsorin eniten pisteitä kerännyt puolustaja.


title: Tim Gleason

text: Gleason sai NHL-varauksen vuonna , kun Ottawa Senators varasi hänet numerolla 23 uusien pelaajien varaustilaisuuden ensimmäisellä kierroksella. Maaliskuussa 2003 hänen pelaajaoikeutensa siirtyivät Senatorsilta Los Angeles Kingsille pelaajakaupassa, jossa Senatorsiin siirtyi Bryan Smolinski.


title: Tim Gleason

text: Gleason teki NHL-debyyttinsä kaudella , jolla hän edusti Los Angeles Kingsiä 47:ssä NHL:n runkosarjaottelussa. Hän teki seitsemän tehopistettä, kaikki syöttöpisteitä. Hän pelasi osan kaudesta myös Kingsin farmiseurassa Manchester Monarchsissa AHL:ssä, 22 AHL:n runkosarjaottelua, joissa hän antoi kahdeksan maaliin johtanutta syöttöä, ja kuusi AHL:n pudotuspeliottelua, joissa hän antoi yhden maalisyötön. Seuraavan kauden hän pelasi kokonaan AHL:ssä, kun NHL-kausi peruuntui työsulun vuoksi, ja oli Monarchsin toiseksi tehokkain puolustaja Denis Grebeškovin jälkeen sekä kaikkiaan joukkueen kahdeksanneksi eniten pisteitä tehnyt pelaaja. Maaleja hän teki enemmän kuin muut Monarchs-puolustajat, kymmenen.


title: Tim Gleason

text: NHL:n työsulun päätyttyä Gleason palasi Kingsin riveihin ja teki NHL-kaudella yhteensä 21 tehopistettä, kaksi maalia ja 19 syöttöpistettä, 78:ssa pelaamassaan ottelussa. Syyskuussa 2006 hän teki Kingsin kanssa kaksivuotisen jatkosopimuksen, mutta vain puolitoista viikkoa myöhemmin hän ja Éric Bélanger siirtyivät Carolina Hurricanesiin pelaajakaupassa, jossa Kingsiin siirtyivät Jack Johnson ja Oleg Tverdovski.


title: Tim Gleason

text: Vielä juniorivuosinaan hyökkäävänä puolustajana pidetty Gleason on ollut kausina ja eniten taklannut Hurricanes-puolustaja. 2008–2009 hän oli myös toiseksi eniten laukauksia blokannut Hurricanesin pelaaja 133:lla blokkauksella. Tammikuussa 2014 Gleason kaupattiin Toronto Maple Leafsiin vaihdoss John-Michael Lilesiin ja Dennis Robertsoniin. Kaudeksi 2014–2015 hän palasi Hurricanesiin.


title: Tim Gleason

text: Gleason oli voittamassa olympiahopeaa Vancouverin olympialaisissa 2010. Hänet valittiin Yhdysvaltain joukkueeseen Mike Komisarekin loukkaantumisen jälkeen. Hän on edustanut maataan myös yksissä jääkiekon maailmanmestaruuskilpailuissa, vuonna 2006, ja kaksissa jääkiekon nuorten maailmanmestaruuskilpailuissa, vuosina 2001 ja 2002.


title: Aishiteruze Baby

text: Aishiteruze Baby on japanilainen animesarja, joka perustuu Yoko Makin luomaan mangaan. Sarja on Animaxin tuottama ja se sisältää 26 jaksoa. Sarjan alkumusiikkina on "Sunny Side Up" ja lopussa "Nennensaisai", jotka ovat molemmat Yo Hitoton tuotosta.


title: Aishiteruze Baby

text: Aishiteruze Baby kertoo high schoolia käyvän naistenmiehen Kippei Katakuran elämästä, joka muuttuu äkillisesti, kun hän joutuu huolehtimaan 5-vuotiaasta serkustaan Yuzuyu Sakashitasta tämän äidin kadottua. Sarjan edetessä Yuzuyu ja Kippei tutustuvat toisiinsa paremmin ja heidän suhteensa syvenee. Yuzuyun ja vastuun avulla Kippei alkaa aikuistua ja näkemään asioita eri näkökulmasta.


title: Aishiteruze Baby

text:
Kippei Katakura
Kippein saadessa Yuzuyun hoitoonsa, hän ei tiedä mitä tehdä. Hän yrittää tehdä tälle onigirin, joka ei kuitenkaan onnistu täysin. Yuzuyu kuitenkin syö tämän kiitollisena siitä, että juuri Kippei oli tehnyt sen. Sarjan aikana Kippein kokkaustaidot sekä persoona yleensäkin muuttuu. Hänestä tulee vastuuntuntoisempi ja löytää tyttöystävän, Kororon. Hän on kuitenkin vaikeassa tilanteessa Kororon ja Yuzuyun välillä, sillä hänen on hankala löytää tarpeeksi aikaa molemmille.


title: Aishiteruze Baby

text:
Yuzuyu Sakashita
Yuzuyu on naiivi ja puhelias pikkutyttö, joka yrittää parhaansa elääkseen ilman kadonnutta äitiään ja kuollutta isäänsä ja onnistuukin tässä hyvin. Alkuun hän haluaisi mennä naimisiin Kippein kanssa kasvettuaan aikuiseksi ja on tätä kohtaan hyvin suojeleva, mutta loppujen lopuksi haluaa ennen kaikkea Kippein onnea.


title: Aishiteruze Baby

text:
Kokoro Tokunaga
Kokorosta tulee sarjan aikana Kippein tyttöystävä. Hän on suosittu, vaikkakin hiljainen ja yksinäinen menetettyään äitinsä ollessaan nuori. Tämä seikka yhdistääkin häntä ja Yuzuyua. Hänen isänsä on naimisissa toisen naisen kanssa ja nämä uskovat Kokoron selviävän omillaan kehottaen häntä muuttamaan omaan asuntoon.


title: Aishiteruze Baby

text: Kokoro ymmärtää, että Kippein täytyy viettää paljon aikaa Yuzuyun kanssa. Kippein hetkettäisestä typeryydestä huolimatta Kokoron sydän pysyy lojaalina hänelle.


title: Aishiteruze Baby

text:
Reiko "Nee-chan" Katakura
Nee-chan on Kippein tiukka sisko. Hän on kosmetologi ja kaikki Kippein perheessä seuraa hänen käskyjään. Hän tietää enemmän asioita kun muut perheessä edes kuvittelevat.


title: Aishiteruze Baby

text:
Satsuki Katakura
Satsuki on Kippein 12-vuotias veli. Hän ei näytä tunteitaan selvästi, mutta on hyvin älykäs. Hän ei oikein pidä lapsista mutta tulee kuitenkin hyvin toimeen Yuzuyun kanssa.


title: Esport

text: Espoon Sport (lyhenne Esport) on kahden kuntokeskuksen ketju pääkaupunkiseudulla. Esport Center on palloilu- ja kuntoilukeskus Espoon Niittykummussa, Esport Fitness on pienempi kuntokeskus Helsingin Kampissa.


title: Esport

text: Keskuksen pinta-ala on 20 000 m² sisältäen muun muassa yli 50 mailapelikenttää. Keskuksen uusi osa, Esport Arena, on rakennettu 2000-luvulla. Esport Arena yhdessä Esport Centerin kanssa muodostavat yhden euroopan suurimmista liikuntakeskuksista.


title: Esport

text: Esport Fitness on Helsingin Kampissa sijaitseva, 2000-luvulla avattu kuntokeskus.


title: Radom

text: Radom on kaupunki Puolan keskiosassa, sata kilometriä Varsovasta etelään. Siellä oli 225 845 asukasta vuonna 2006.


title: Radom

text: Radom on perustettu keskiajan alussa; sinne tehtiin linna ja vallihauta 900-luvun loppupuolella. Ensimmäinen kirjallinen mainita on vuodelta 1155. Sitä ovat hallinneet Itävalta ja venäläiset. Puola sai sen takaisin ensimmäisen maailmansodan jälkeen. Uudemman historian merkittävimmät tapahtumat ovat yleislakko 1976 ja paavi Johannes Paavali II:n vierailu vuonna 1991.


title: Radom

text: Tärkeimmät teollisuudenalat ovat nahka-, lasi- ja kemianteollisuus. Tärkeimpiin nähtävyyksiin kuuluu goottilainen katedraali 1200-luvulta.


title: Radom

text: Radomissa järjestetään Puolan tunnetuin lentonäytös "Radom Air Show" joka toinen vuosi syyskuussa.


title: 2S5 Giatsint-S

text: 152 TelaK 91 on useiden maiden asevoimien käyttämä ja Suomen Puolustusvoimissa 2010-luvulle käytössä ollut 152 mm telakanuuna, jonka alkuperäinen venäläinen tyyppinimi on "2S5", lempinimeltään Giatsint-S (eli hyasintti). Suomessa tykkien hankintapäätös tehtiin vuonna 1991.


title: 2S5 Giatsint-S

text: Neuvostoliiton asevoimat ottivat 2S5:n käyttöön vuonna 1981. Ensimmäisen Suomeen hankitun 152 TelaK 91:n koeammunnat suoritettiin Rovajärven ampuma-alueella kesällä 1994. Suomessa on näytteillä muutama museoitu telakanuuna, muun muassa Museo Militariassa Hämeenlinnassa.


title: 2S5 Giatsint-S

text: Toisin kuin useimmissa panssarihaupitseissa, telakanuunassa ei ole tornia. Suuntaaja ja johtaja ovat tulitoiminnan aikana aseen ulkopuolella. Lataaja, panostaja ja ajaja ovat tulitoiminnan aikana vaunun sisäpuolella, kuten panssarihaupitseissakin.


title: Płock

text: Płock () on kaupunki Puolan keskiosassa. Siellä on 126 255 asukasta. Kaupungin pääasiallinen tulonlähde on öljynjalostus. Öljyputki Venäjältä Saksaan kulkee kaupungin kautta. Mariaviittikirkon (puolalainen, katolisesta kirkosta eronnut lahko) piispanistuin on Płockissa.


title: Kunai

text: Kunai on 1500-luvun japanilainen heittopiikkiä muistuttava teräase. Se kehittyi kaivamiseen tarkoitetusta työkalusta ja muotonsa vuoksi soveltuu myös käytettäväksi veitsen lailla. Kunain pituus oli tyypillisesti noin 40 cm, mutta saattoi kuitenkin vaihdella 18 senttimetristä 48 senttimetriin.


title: Kunai

text: Japanilaisessa populaarikulttuurissa kunaista on tullut stereotyyppisesti erityisesti ninjojen käyttämä ase. Sen reunat ovat molemmilta puolilta terävät toisin kuin tavallisessa veitsessä.


title: Hector Barbossa

text: Hector Barbossa on "Pirates of the Caribbean" -elokuvissa esiintyvä merirosvokapteeni, jota näyttelee Geoffrey Rush.


title: Hector Barbossa

text: Barbossa on tavallinen merirosvo, ilkeä, mutta älykäs. Toisinaan hän jymähtää Jackin valheisiin, toisinaan ei. Barbossa ei ajattele aina asioita loppuun saakka. Hänellä on myös aika sarkastinen ja kieroutunut huumorintaju.


title: Hector Barbossa

text:
Barbossa on alun perin ollut Jack Sparrow’n yliperämies Mustalla Helmellä, mutta sitten hän nosti kapinan Jackiä vastaan saadakseen tuon viehättävän merirosvolaivan itselleen. Näin Barbossasta tuli elokuvan "" ajaksi kapteeni. Jack saa elokuvan aikana apua Will Turnerilta anastaa laivansa takaisin, sillä Jack ei ole kertonut Willille ihan kaikkea ja Will haluaa pelastaa ihastuksensa Kuvernöörin tyttären, Elizabethin. Barbossa on yksi kirouksen saaneista merirosvoista, jonka Jack elokuvan lopuksi tappaa yhdessä Willin avustuksella.
Toisen elokuvan lopussa paljastuu että Tia Dalma alias Kalypso on herättänyt Barbossan henkiin. Barbossan on tarkoitus opastaa muut löytämään Krakenin kitaan joutuneen Jack Sparrow’n. Hänellä on lemmikkiapina jonka hän nimesi Jackiksi kiusatakseen alkuperäistä Jackiä. Löydettyään Jackin, kaikki saavat nähdä, kuinka Barbossa ja Jack tulevat kinastelemaan vielä pitkän aikaan. Vielä elokuvan "" lopussakin, Jack pihistää Barbossalta navigaattorikartat, jotka johtavat nuoruudenlähteelle. Barbossa itse varasti vastineeksi Helmen Jackiltä.


title: Hector Barbossa

text: Viidennessä elokuvassa Barbossalla on The queen Anne`s revengen lisäksi oma laivasto. (Tosin paholaisen kolmiosta paennut kapteeni Armando Salazar tuhoaa sitä). Hän joutuu Salazarin uhkaamana, henkensä uhalla jahtaamaan ja toimittamaan Salazarille kapteeni Jack Sparrown. Barbossa tosin vedättää Salazaria ja lyöttäytyy Jackin matkaan. Hän käyttää Mustaparralta saamaansa taikamiekkaa vapauttamaan Mustan Helmen ulos pullosta. Viidennen elokuvan lopussa selviää, että Barbossalla on tytär, jonka hän sai yhdessä Margaret Barbossan kanssa, ja jonka hän hylkäsi lastenkodin portaille äitinsä kuoltua ja merille lähdettyään. Viidennen osan lopussa kapteeni Hector Barbossa menehtyy, pudottauduttuaan alas ankkurin ketjusta, pelastaakseen tyttärensä hengen.


title: Constrictor

text: Constrictor on rock-muusikko Alice Cooperin albumi vuodelta 1986. Cooperin glam metal-aikakauden katsotaan alkaneen "Constrictorista", josta se jatkui vuoteen 1991 asti, jolloin ilmestyi Cooperin viimeinen glam metal-albumi "Hey Stoopid!". Myös Cooperin comebackin (joka huipentui 1989 albumilla Trash) katsotaan alkaneen Constrictorista. Albumi sisältää yhden artistin suurimmista hiteistä, "He's Back (The Man Behind The Mask)".


title: Poison (kappale)

text: Poison on rock-muusikko Alice Cooperin kappale. Se ilmestyi vuonna 1989 Trash-albumilla ja se oli hänen comeback-hittinsä yli kymmenen vuotta kestäneen heikomman kaupallisen menestyksen jälkeen.


title: Poison (kappale)

text: Poison oli suuri menestys ja Yhdysvalloissa kappale nousi singlelistalla sijalle 7; Britanniassa peräti toiseksi. Suomessa single ylsi virallisen listan sijalle 3. Kappale on yksi Cooperin tunnetuimmista ja hänen lyhyen glam metal -aikakautensa selvästi tunnetuin kappale. Kappaleen myötä Cooper nousi taas suosioon – Poison tosin jäi myös hänen toistaiseksi viimeiseksi suureksi hitikseen. Myöhemmin monet muut yhtyeet ovat tehneet kappaleesta cover-version, viimeksi Tarja Turunen hänen toisella sooloalbumillaan My Winter Storm. Päättäessään tehdä coverin Turunen uskoi, ettei kukaan naisvokalisti ollut aiemmin tehnyt kappaleesta cover-versiota, mutta myöhemmin paljastui, että saksalainen Groove Coverage oli aiemmin kuitenkin näin jo tehnyt.


title: Poison (kappale)

text: Kappaleen sanat kertovan laulajan femme fatale -tyyppisestä epäonnisesta rakkaussuhteesta naiseen jota tarinassa verrataan myrkkyyn.


title: Poison (kappale)

text: Kappaleen musiikkivideossa Cooper kahlitaan erikoiseen laitteeseen, jonka ympärillä Rana Kennedyn esittämä nainen kiertelee ja katselee Cooperia tämän laulaessa. Alkuperäinen video sensuroitiin, koska nainen oli siinä pukeutuneena pelkästään mustiin housuihin. Videon sensuroidussa versiossa nainen oli pukeutunut säädyllisemmin. Tätä versiota näytetään edelleen toisinaan VH1-kanavalla.


title: Anton Drexler

text: Anton Drexler (13. kesäkuuta 1884 München – 24. helmikuuta 1942 München) oli saksalainen lukkoseppä ja poliitikko, joka oli mukana perustamassa Saksan kansallissosialistisen työväenpuolueen edeltäjää, Saksan työväenpuoluetta (Deutsche Arbeiterpartei, DAP). Drexler oli puolueen puheenjohtajana 1920–1921, kunnes Adolf Hitler syrjäytti hänet.


title: Anton Drexler

text: Drexler työskenteli lukkoseppänä Baijerin kuninkaallisten rautateiden keskuskorjaamolla Münchenissä. Ensimmäisen maailmansodan alkaessa hänet vapautettiin sotapalveluksesta terveydellisten syiden perusteella. Sodan loppuvaiheessa 1918 hän perusti eräiden työtoveriensa kanssa kansalliskonservatiivisen, antimarxilaisen, antikapitalistisen ja antisemiittisen yhdistyksen "Freier Arbeiterausschuß für einen guten Frieden" (”Vapaa työväenlautakunta hyvän rauhan saavuttamiseksi”). Hän perusti myös kansallismielisen työväen opintopiirin "Politischer Arbeitszirkel".


title: Anton Drexler

text: Tästä opintopiiristä syntyi 5. tammikuuta 1919 "Deutsche Arbeiterpartei" (Saksalainen työväenpuolue) eli DAP. Puolueen nimeksi muutettiin 24. helmikuuta 1920 "Nationalsozialistische Deutsche Arbeiterpartei" (Saksan kansallissosialistinen työväenpuolue) eli NSDAP. Anton Drexleristä tuli ensin puolueen varapuheenjohtaja (puheenjohtajana toimi puolueen kanssaperustaja Karl Harrer), vuosina 1920–1921 hän oli puolueen puheenjohtaja. Puolueeseen liittynyt entinen rintamasotilas Adolf Hitler alkoi kuitenkin määrätietoisesti ottaa puoluetta omaan johtoonsa. Hitlerin ollessa vierailulla Berliinissä, kasvavasta yksinapaisuudesta huolestunut Anton Drexler ja muut perustajajäsenet yrittivät heikentää hänen valtaansa puolueessa kirjoittamalla syytekirjelmän, jossa Hitleriä syytettiin diktatorisista otteista ja jopa juutalaismaisesta toiminnasta. Hitler teki tästä teeman julkisessa kokouksessa ja Drexler joutui eroamaan. Kirjassaan "Taisteluni" Hitler kuvasi Drexleriä yksinkertaiseksi työläiseksi, armeijaa käymättömäksi ja sotaa kokemattomaksi, lahjattomaksi puhujaksi, intohimottomaksi ja liian heikoksi johtamaan puoluetta, jonka johtoon kaivattiin miestä, joka on ”nopea kuin vinttikoira, sitkeä kuin nahka ja kova kuin Kruppin teräs”. Hitler valittiin Drexlerin seuraajana puolueen johtajaksi 1921, samalla Drexleristä tuli puolueen kunniapuheenjohtaja.


title: Anton Drexler

text: Drexler julkaisi vuonna 1919 kirjoituksen "Mein politisches Erwachen" (”Poliittinen heräämiseni”), jossa hän esitteli omaa henkilöhistoriaansa ja poliittisia ajatuksiaan.


title: Anton Drexler

text: Epäonnistuneen oluttupavallankaappauksen jälkeen myös Drexler oli lyhyen aikaa vangittuna. Kansallissosialistinen puolue kiellettiin väliaikaisesti 1923 ja Drexler liittyi tänä aikana n.k. "Völkischer Blockiin" eli Kansalliseen liittoon, joka oli perustettu kansallissosialistisen puolueen tilalle peitejärjestöksi. Kansallisen liiton listoilta hänet valittiin Baijerin maapäivien jäseneksi. Kun Kansallissosialistinen puolue perustettiin uudelleen vuonna 1925, ei Drexler enää liittynyt sen jäseneksi. Tämä ei johtunut niinkään Hitleristä kuin hänen ympärilleen kerääntyneistä uusista kannattajista, jotka Drexlerin mielestä eivät edustaneet alkuperäisiä kansallissosialistia ihanteita. Drexler perusti oman, ”alkuperäistä kansallissosialismia” edustavan liikkeensä, "Nationalsozialistischer Volksbund" ("Kansallissosialistinen kansanliitto”), joka ei kuitenkaan menestynyt. Hitler hajotti tämän liikkeen noustuaan valtaan 1933. Tuolloin myös Drexler liittyi uudelleen kansallissosialistisen puolueen jäseneksi. Vuonna 1934 hänelle myönnettiin kansallissosialistisen puolueen verinen ansiomerkki. Drexler ei kuitenkaan saanut enää vaikutusvaltaa politiikassa. Drexlerin kuolemaa vuonna 1942 ei noteerattu millään lailla sen enempää puolueen kuin valtakunnankaan lehdistössä.


title: Anthony Braxton

text: Anthony Braxton (s. 4. heinäkuuta 1945 Chicagossa) on yhdysvaltalainen jazz-muusikko, säveltäjä ja musiikkiteoreetikko. Hän aloitti uransa Chicagon avantgarde-piireissä 1960-luvulla. Jazzin lisäksi Braxton on ottanut musiikkiinsa vaikutteita 1900-luvun taidemusiikista, filosofiasta ja mystiikasta. Hän toimii musiikin professorina Wesleyan Universityssä Connecticutissa. Braxtonin pääinstrumentti on saksofoni, mutta hän soittaa myös muun muassa klarinettia, huilua ja pianoa.


title: Anthony Braxton

text: Braxton on vieraillut useita kertoja myös Suomessa. Vuosina 1988 ja 2006 hän kokosi suomalaisista jazz-muusikoista Ensemble Braxtonia -nimiset yhtyeet. Vuoden 1988 kokoonpanon esityksestä julkaistiin albumi "2 Compositions (Järvenpää) 1988".


title: Joe Zawinul

text: Josef "Joe" Zawinul (7. elokuuta 1932 Wien, Itävalta – 11. syyskuuta 2007 Wien, Itävalta) oli tunnettu fuusiojazzin parissa työskennellyt jazzpianisti ja -säveltäjä. Zawinul muutti Yhdysvaltoihin vuonna 1959 opiskelemaan Bostonin Berklee College of Music -musiikkiopistoon.


title: Joe Zawinul

text: Zawinul soitti muun muassa Cannonball Adderleyn ja Miles Davisin kokoonpanoissa. 1970-luvulla hän perusti Weather Report -yhtyeen Wayne Shorterin kanssa ja toimi yhtyeen johtohahmona. Hän julkaisi myös soololevyjä sekä teki kiertueita Zawinul Syndicate -yhtyeensä kanssa.


title: Joe Zawinul

text: Zawinul joutui sairaalaan Wienissä 7. elokuuta 2007. viiden viikon Euroopankiertueen jälkeen. Hän kuoli harvinaiseen ihosyövän muotoon (Merkelin karsinooma). Hänet on haudattu Zentralfriedhofin hautausmaalle Wieniin.


title: Chic (yhtye)

text: Chic on yhdysvaltalainen 1970-luvun diskoyhtye, joka kuuluu tyylin keskeisiin edustajiin. Chicin tunnetuin levy on "C'est Chic" ja suurimpiin hitteihin kuuluvat "Good Times" "Dance, Dance, Dance" ja "Le Freak".


title: Karl Harrer

text: Karl Harrer (8. lokakuuta 1890 – 5. syyskuuta 1926) oli saksalainen urheilutoimittaja, joka yhdessä Anton Drexlerin kanssa perusti Saksan työväenpuolueen, "Deutsche Arbeiterpartein" eli DAP:n. Tästä kehittyi sittemmin Saksan kansallissosialistinen työväenpuolue. Harrerista tuli puolueen ensimmäinen puheenjohtaja.


title: Karl Harrer

text: Harrer oli esoteerisen ja oikeistoradikaalin Thule-seuran ("Thule-Gesellschaft") jäsen. Seuran pyynnöstä hän perusti yhdessä Anton Drexlerin kanssa Poliittisen opintopiirin ("Politischer Arbeiterzirkel"), jonka pohjalle perustettiin 5. tammikuuta 1919 Saksan työväenpuolue DAP. Puolueen perustajajäseniin kuuluivat Harrerin ja Drexlerin lisäksi myös Gottfried Feder ja Dietrich Eckart.


title: Karl Harrer

text: Harrer valittiin Saksan työväenpuolueen ensimmäiseksi puheenjohtajaksi. Hänen alkuperäisenä suunnitelmanaan oli muodostaa puolueesta Thule-seuran tapainen salaseura. Adolf Hitler, joka oli liittynyt uuden puolueen jäseneksi 19. lokakuuta 1919, ei kuitenkaan hyväksynyt Harrerin suunnitelmaa. Hitler halusi luoda puolueesta massojen kansanliikkeen. Vuoden 1919 loppua kohden Harrerin ja Hitlerin välinen kilpailu sai yhä selvempiä muotoja. Harrer syytti Hitleriä suuruudenhulluksi, mutta joutui jättämään virkansa Hitlerin painostuksesta. Hän erosi puolueesta 5. tammikuuta 1920. Puolueen toiseksi puheenjohtajaksi tuli Drexler, jota myöhemmin seurasi Hitler itse.


title: Sambuca Pistoiese

text: Sambuca Pistoiese on kaupunki Italiassa Toscanan alueella Pistoian maakunnassa. Kaupungissa on noin 1 600 asukasta.


title: Völkischer Beobachter

text: Der Völkische Beobachter oli vuodesta 1920 ilmestynyt Saksan kansallissosialistisen työväenpuolueen pää-äänenkannattaja. Lehti ilmestyi ensin viikoittain, 8. helmikuuta 1923 lähtien päivittäin müncheniläisessä Franz-Eher-Verlagissa. Lehteä jaettiin koko Saksassa.


title: Völkischer Beobachter

text: ”Suur-Saksan kansallissosialistisen liikkeen taisteluväline”, kuten lehteä puolueen piirissä mahtipontisesti kutsuttiin, oli alun alkaen nimeltään "Münchner Beobachter", joka ilmestyi Münchenin esikaupunkialueella. Vuonna 1918 lehti, jonka siihenastinen kustantaja Franz Eher oli kuollut, joutui kansalliskonservatiivisen Thule-seuran ("Thule-Gesellschaft") haltuun. Eräs seuran jäsenistä, Rudolf von Sebottendorf, osti Eherin leskeltä Käthe Bierbaumerilta lehden julkaisuoikeudet 5 000 valtakunnanmarkalla. von Sebottendorf alkoi itse julkaista lehteä, aluksi sen vanhalla nimellä, mutta alaotsikolla Sportblatt eli urheilulehti. Sisällöllisesti lehti tosin muuttui yleisestä paikallislehdestä kansallismieliseksi julkaisuksi. Elokuussa 1919 lehden nimeksi tuli "Völkischer Beobacher". Kansallissosialistinen puolue osti lehden itselleen Dietrich Eckartin aloitteesta. Hänestä tuli myös lehden ensimmäinen päätoimittaja. Hänen seuraajakseen tuli Wilhelm Weiß.


title: Völkischer Beobachter

text: Lehden alkuperäinen painosmäärä oli 8 000. Ruhrin alueen miehitystä seuranneen kansallismielisyyden aallon seurauksena painosmäärä nousi syksyllä 1923 25 000 kappaleeseen. Epäonnistuneen oluttupavallankaappauksen 9. marraskuuta 1923 kansallissosialistinen puolue kiellettiin ja myös Völkischer Beobachter lakkasi ilmestymästä. Kun puolue perustettiin uudelleen 2. helmikuuta 1925, myös lehti alkoi ilmestyä uudelleen.


title: Völkischer Beobachter

text: Münchenissä ilmestyneestä lehdestä ilmestyi ensi kertaa berliiniläinen versio 1. tammikuuta 1929. Kansallissosialistisen puolueen kasvaessa lehden painosmäärä kasvoi huomattavasti: 1931 se ilmestyi 120 000 kappaleena ja vuonna 1944 jo 1,7 miljoonana kappaleena.


title: Völkischer Beobachter

text: Lehden ilmestyminen lakkasi muutamia päiviä ennen Saksan antautumista toisessa maailmansodassa. Lehden viimeinen painettu kappale on päivätty 30. huhtikuuta 1945, mutta sitä ei enää toimitettu tilaajille.


title: Budapestin Ferenc Lisztin kansainvälinen lentoasema

text: Budapest Ferenc Lisztin kansainvälinen lentoasema (; ) on Budapestin ainoa ja samalla Unkarin suurin lentoasema, josta on yhteyksiä pääasiassa Eurooppaan, mutta myös Aasiaan, Lähi-itään ja Pohjois-Amerikkaan. Lentokentän entinen nimi on Ferihegy.


text: Ferenc Lisztin kansainvälinen lentoasema on tarpeeksi suuri ottaakseen vastaan Boeing 747- ja Antonov An-124 -lentokoneita.


text: Lentokentän entinen nimi (Ferihegy) oli peräisin Budapestin Ferihegy-nimisestä kaupunginosasta, joka taas oli saanut nimensä Ferenc Mayerffysta (Feri on Ferencin lempinimi). Ferenc Mayerffy oli unkarilainen liikemies 1700- ja 1800-luvun vaihteessa, joka omisti useita hedelmätarhoja, olutpanimoita sekä viinitiloja Budapestissa ja sen ympäristössä. Kuolemansa jälkeen hänen suurin viinitila nimettiin etunimensä mukaan Ferihegyiksi, jonne myöhemmin lentokenttä rakennettiin. Ferihegy-nimi muutettiin 19. maaliskuuta 2011 unkarilaisen säveltäjän Franz Lisztin syntymän 200-vuotisjuhlan kunniaksi Budapest Ferenc Liszt kansainväliseksi lentoasemaksi.


text: Ferenc Lisztin kansainvälisessä lentoasemassa on kolme pääterminaalia 1, 2A ja 2B, sekä yksi yleisilmailulle (GAT).


text: Terminaali 1 on halpalentoyhtiöitä varten. Vuonna 1943 avattu terminaali jälleenrakennettiin toisen maailmansodan aiheuttamien vaurioiden vuoksi vuonna 1950, laajennettiin 1970-luvulla sekä peruskorjattiin vuonna 2005. Terminaali 1 sijaitsee noin viiden kilometrin päässä terminaaleista 2A ja 2B.


text: Terminaali 2A rakennettiin alun perin ainoastaan Maléville. Myöhemmin terminaali 2A:ta käyttivät myös lentoyhtiön codeshare-kumppanit, kuten esimerkiksi Finnair, mutta Unkarin liityttyä Schengen-maihin 1. huhtikuuta 2008 terminaalien roolit muuttuivat. 2A-terminaalia käyttävät nykyään kaikki Schengen-alueelta saapuvat lennot. Tämä nykyaikainen ja hyvin suunniteltu terminaali otettiin käyttöön vuonna 1985.


text: 1990-luvulle asti Ferihegy 1 ja Ferihegy 2 olivat toisistaan erilliset lentoasemat, joilla oli kummallakin esimerkiksi oma maa- ja lennonjohto. Terminaali 2B:n valmistuttua erilliset lentoasemat yhdistettiin yhdeksi suuremmaksi lentoasemaksi. Terminaalien jakoperusteista huolimatta kiitotiet ovat yhteisiä, esimerkiksi Finnairin kone saattaa laskeutua nykyiselle Ferenc Liszt 1:lle (entinen Ferihegy 1), rullata maassa muutamia kilometrejä ja telakoitua Ferenc Liszt 2A:lle (entinen Ferihegy 2A). Tällaisissa tapauksissa joitakin koneita opastetaan follow-me -autojen avustuksella.


text: Terminaali 2B valmistui 8. joulukuuta 1998 ja se on yhdistetty terminaali 2A:han, mutta sitä pidetään erillisenä terminaalina. Terminaali 2B palvelee muita, ulkomaalaisia, kansallisia lentoyhtiöitä, joiden lennot saapuvat Schengen-alueen ulkopuolelta. Kakkosterminaalien aulassa vaihto esimerkiksi 2A:sta 2B:hen on mahdollista, mutta lähtöselvityksen ja turvatarkastusten jälkeen vaihtaminen toiseen terminaaliin ei enää ole mahdollista. Harvoissa tapauksissa lähtöselvitys saattaa joskus tapahtua toisessa terminaalissa, kuin koneen lähtö. Tällöin lähtöselvityksen ja turvatarkastuksen jälkeen terminaalin vaihto on kuitenkin mahdollista 2A:ta ja 2B:tä erottavan passintarkastuspisteen kautta.


text: Yleisilmailun GAT-terminaali sijaitsee terminaali 1:n oikealla puolella. Terminaali palvelee pien- ja yksityiskoneita. Niitäkin varten on omat pysäköintialueet.


text: Brittiomistuksessa oleva lentokenttä (joka toimii mm. WizzAirin kotikenttänä) on saanut huomiota lehdistössä ja moitteita viranomaisilta turvallisuuspuutteidensa takia heinäkuussa 2010. The Budapest Times raportoi varastelusta matkatavaroista, jopa ruumassa kulkevista laukuista. Lisäksi lentokenttä ainoana lentokenttänä EU:ssa ei läpäissyt viranomaisten turvallisuustestiä, minkä seurauksena lentokenttä sai turvallisuusluokituksekseen ”epäselvä”. Ylläpitäjä Budapest Airport Zrt. ryhtyi pikaisiin toimenpiteisiin ja jo marraskuussa 2010 lentokentän turvallisuusluokitus muutettiin taas takaisin tasolle ”turvallinen” (”clean”).


text: Ferenc Lisztin lentoasema sai tunnustuksen ympäristöystävällisyydestään sekä energiaa säästävästä toiminnastaan ACI Europelta 4.3.2011.


text:
19. maaliskuuta, lentokentän nimenvaihdon yhteydessä avattiin uusi, 2A- ja 2B-terminaaleja yhdistävä Sky Court "väliterminaali". Pinta-alaltaan 24 000 neliömetriä laaja Sky Court nostaa 2A- ja 2B-termniaalien matkustajakapasiteettiä 4,5 - 5,0 miljoonasta 8,5 miljoonaan matkustajaan vuodessa, joka kohottaa koko lentokentän kapasiteettiä 20 miljoonaan matkustajaan vuositasolla.
Ferec Liszt -lentokentälle on hyvät liikenneyhteydet. Sekä taksilla että joukkoliikennevälineillä taittaa matkan helposti. Budapestin keskustasta M3-metrolla on ajettava päätepysäkille asti (Kõbánya-Kispest), josta bussi 200E vie eteenpäin lentokentälle. Linja-auto pysähtyy jokaisen terminaalin edessä. Sen päätepysäkki sijaitsee 2B-terminaalin ovella. Terminaalien vaihto onnistuu liikennevälineestä riippuen 5–10 minuutissa. Myös monet pikajunat ja Inter City -junat pysähtyvät lentokentän juna-asemalla, joka sijaitsee vajaan kilometrin päässä terminaali 1:stä. Juna-asemalta pääsee kaikkiin terminaaleihin 200E:llä. Päiväsaikaan metro kulkee 4 minuutin välein ja 200E -linja-auto 12 minuutin välein. Kaikki vuorot ajetaan matalalattiabusseilla. Kertalippu maksaa noin 1,5 euroa ja oikeuttaa yhteen matkaan per linja. Ainoastaan 200E-busseissa voi ostaa lipun suoraan kuljettajalta, muuten lippu on lunastettava etukäteen ja leimattava kulkuneuvossa. Budapestin ja lentokentän välinen matka maksaa taksilla etäisyydestä sekä päivänajasta/viikonpäivästä riippuen 10–25 euroa. Kentän vaihto maksaa noin viisi euroa. On myös suotavaa ottaa huomioon, että Budapestin suurten aamu- ja iltapäiväruuhkien vuoksi taksi ei välttämättä ole kaikissa tapauksissa nopein vaihtoehto. Omalla autolla pysähtyminen Ferenc Lisztin lentokentällä on ilmaista, mutta pysäköinti on maksullista, joka maksetaan aina poistuessa. Myös vuokra-auton voi noutaa tai jättää lentokentälle. Pysäköintiä lentokenttäpoliisi valvoo usein tehostetusti.


title: Sotaministeri

text: Sotaministeri on vanha nimitys puolustusministerille. Ensimmäisen ja erityisesti toisen maailmansodan jälkeen valtioiden puolustuslaitokset on nimetty joko asevoimiksi tai puolustusvoimiksi. Suomen tasavallan viimeinen sotaministeri oli Bruno Jalander 2. kesäkuuta 1922 – 14. marraskuuta 1922 Cajanderin I hallituksessa. Hänen jälkeensä valtioneuvostoon on nimitetty puolustusministereitä.


title: Sotaministeri

text: Puolustusasioita valtioneuvostoissa ministerivastaavista on ryhdytty käyttämään rauhanomaisempaa nimitystä puolustusministeri sen jälkeen, kun Kelloggin–Briandin sopimuksella 27. elokuuta 1928 kiellettiin sodankäynti politiikan välineenä. Yhdysvaltain ulkoasiainministeri Frank Kelloggin ja Ranskan ulkoasiainministeri Aristide Briandin Yhdysvaltain ja Ranskan väliseksi kaavailemasta sopimuksesta tuli lopulta 65 valtion allekirjoittama. Sopimuksesta, joka ei sisältänyt rangaistuksia sopimusrikkomuksista, tuli oikeusteorian avulla oikeusperuste Nürnbergin oikeudenkäynneille, joiden tärkein peruste oli rikos rauhaa vastaan, mikä käsitti hyökkäyssodan suunnittelun. Ensimmäisen, mutta myös toisen maailmansodan jälkeen on tullut tavaksi nimetä sotilaallinen hyökkäys ennalta ehkäiseväksi puolustukseksi, rauhaanpakottamiseksi tai rauhanturvaamiseksi, koska Yhdistyneiden kansakuntien peruskirjan 51. artikla takaa jäsenvaltioille oikeuden mennä avuksi puolustamaan.


title: Sotaministeri

text: Japanissa, jossa sodankäynti on ollut Yhdysvaltain miehityksen jälkeen perustuslaillisesti kielletty, on ollut puolustusministeriön sijasta 1. heinäkuuta 1954 – 8. tammikuuta 2007 saakka pelkästään Japanin puolustusvirasto, joka on valvonut Japanin itsepuolustusvoimia. 9. tammikuuta 2007 lainmuutos mahdollisti sen, että virasto muuttui nimitykseltään Japanin puolustusministeriöksi.


title: Antti Pihlström

text: Antti Sakari Pihlström (s. 22. lokakuuta 1984 Vantaa) on suomalainen jääkiekkoilija, joka edustaa KHL-joukkue Jokereita. Pihlström on jääkiekon maailmanmestari keväältä 2011 ja entinen NHL-pelaaja. Pelipaikaltaan hän on laitahyökkääjä, mutta on pelannut Jokereissa ja maajoukkueessa otteluita keskushyökkääjänä. Hänen vahvuutenaan pidetään nopeaa luistelua, energisyyttä ja kovia taklauksia.


title: Antti Pihlström

text: Vantaalla syntynyt Pihlström siirtyi Jokereiden A-junioreista Bluesiin 2002–2003. Hän onnistui vakiinnuttamaan paikkansa pelaavassa kokoonpanossa ja pelasi Espoo Bluesissa 49 ottelua saavuttaen neljä tehopistettä.


title: Antti Pihlström

text:
Kaudeksi 2005–2006 Pihlström siirtyi hakemaan pelipaikkaa SaiPasta. SaiPassa Pihlström nousi nopeasti sekä yleisön että valmentajan suosikkipelaajaksi, kovilla taklauksillaan ja energisyydellään.
Pihlström pelasi kauden 2005–2006 kaikkiaan erittäin hyvin, ja monet liigaseurat olivat halukkaita ottamaan hänet joukkueeseensa. Pihlström kuitenkin valitsi HPK:n kahden vuoden sopimustarjouksen. Pihlström pelasi Hämeenlinnassa läpimurtokautensa ja teki 16 maalia ja oli mukana voittamassa pronssia. Kesäkuussa 2007 Pihlström teki kahden vuoden sopimuksen NHL-seura Nashville Predatorsin kanssa.


title: Antti Pihlström

text: Pihlström siirtyi kaudeksi 2009–2010 Elitserienin joukkueeseen Färjestads BK, mutta hän lähti joukkueesta tammikuun lopulla ja siirtyi SM-liigassa pelaavan JYPiin. Kesken kauden 2011–2012 hän siirtyi KHL-joukkue Salavat Julajev Ufaan.


title: Antti Pihlström

text: Syksyllä 2015 Pihlström oli antamassa näyttöjä Columbus Blue Jacketsin harjoitusleirillä, mutta ei saanut NHL-sopimusta. Lokakuun alussa Pihlström siirtyi KHL-joukkue TsSKA Moskovaan.


title: Antti Pihlström

text: Kaudeksi 2016–2017 Pihlström siirtyi try-out sopimuksella Fribourg-Gottéronin joukkueeseen. Try-out ei poikinut sopimusta joukkueeseen, minkä jälkeen hän siirtyi kaksivuotisella sopimuksella KHL-joukkue Jokereihin.


title: Antti Pihlström

text: Huhtikuussa 2018 Pihlström teki kolmivuotisen jatkosopimuksen Jokereiden kanssa, joka ylettyy kevääseen 2021 saakka.


title: Antti Pihlström

text: Pihlström pelasi ensimmäiset maaottelunsa kaudella 2006–2007. Hän pääsi myös mukaan Suomen kokoonpanoon vuoden 2007 MM-kisoihin. Pihlströmin kisapassia ei kuitenkaan leimattu missään vaiheessa, joten hän ei pelannut otteluakaan, mutta sai muun joukkueen ohella hopeisen mitalin. Hän oli joukkueen kokoonpanossa myös Kanadan MM-kilpailuissa 2008, jossa hän nousi suuren yleisön tietoisuuteen. Pihlström oli turnauksessa Suomen pronssia voittaneen joukkueen paras maalintekijä viidellä osumallaan (5+2). Pihlström pelasi Saksan MM-kisoissa 2010 ja oli myös vuonna 2011 Slovakiassa voittamassa Suomelle maailmanmestaruuden. Pihlström oli MM-kisoissa myös 2012, 2013, 2015, 2016 ja 2017 sekä olympialaisissa 2014.


title: Antti Pihlström

text: Pihlström on seurustellut tyttöystävänsä Tiian kanssa vuodesta 2007. Naimisiin he menivät vuonna 2008. Parilla on kolme lasta. Pari sai kolmannen lapsensa maailmanmestaruuden jälkeen.


title: Stodir

text: Stodir hf., aikaisemmalta nimeltään FL Group hf., sitä ennen Flugleiðir, on islantilainen sijoitusyhtiö.


title: Stodir

text: Yhtiö perustettiin 20. kesäkuuta 1973 nimellä Flugleiðir islantilaisten lentoyhtiöiden "Loftleiðir" ja "Flugfélag Íslands" omistajayhtiöksi. Näistä yhtiöistä muodostettiin sittemmin Icelandair, ja sen emoyhtiöksi perustettiin Icelandair Group, jonka omistajana jatkoi Flugleiðir.


title: Stodir

text: Vuonna 2005 Flugleiðir muutettiin sijoitusyhtiöksi ja se sai nimekseen FL Group. Yhtiö alkoi tehdä sijoituksia sekä lentoyhtiöihin että muille aloille.


title: Stodir

text: Vuonna 2005 FL Group hankki tanskalaisen Sterling Airlines -lentoyhtiön ja nosti omistusosuutensa brittiläisessä easyJet-lentoyhtiössä 16,2 prosenttiin. Yhtiö myi omistuksensa kummassakin yhtiössä vuonna 2006. Samana vuonna FL Group luopui omistuksestaan Icelandair Groupissa listaamalla yhtiön Islannin pörssiin.


title: Stodir

text: Vuosina 2005–2007 FL Group hankki useassa erässä noin 22,5 prosentin osuuden Finnairin osakekannasta, mutta myi osakkeista puolet joulukuussa 2007 ja loput maaliskuussa 2008.


title: Stodir

text: FL Groupin uudeksi nimeksi tuli Stodir 4. kesäkuuta 2008. Syyskuun lopussa samana vuonna Stodir haki konkurssisuojaa sen jälkeen kun Islannin valtio oli ottanut haltuunsa yhtiön tärkeimmän sijoituskohteen Glitnirin.


title: Minna Kauppi

text: Minna-Mari Kauppi (s. 25. marraskuuta 1982 Asikkala) on yhdeksänkertainen maailmanmestari ja yksi menestyneimmistä suomalaisista suunnistajista. Hän on myös moninkertainen Suomen mestari sekä nuorten maailmanmestari. Kaupilla on lisäksi kolme SM-pronssia maastojuoksusta, vuosilta 2005, 2007 ja 2009.


title: Minna Kauppi

text: Kauppi elää avoliitossa Apulannan rumpalin Sipe Santapukin kanssa. He saivat poikalapsen tammikuussa 2017. Kaupin ex-avopuoliso on suunnistuksen maailmanmestari Pasi Ikonen.


title: Minna Kauppi

text: Kauppi aloitti urheilemisen kuusivuotiaana harrastaen ensin hiihtoa ja juoksua. Suunnistus tuli lajivalikoimaan kahdeksan vuoden ikäisenä suunnistuskoulun myötä. Hiihto ja juoksu olivat ajatuksissa päällimmäisinä aina 16-vuotiaaksi asti, jolloin suunnistus nousi päälajiksi SM-menestyksen myötä.


title: Minna Kauppi

text: Kauppi aloitti uransa Asikkalan Raikkaan riveissä 1982, jota hän edusti kauden 2014 loppun. Kaudesta 2015 Kaupin seura on ollut Lahden Suunnistajat -37. Kauden 2015 jälkeen Kauppi ilmoitti päättävänsä maajoukkueuransa.


title: Minna Kauppi

text:
Ensimmäisen Suomen mestaruuden Kauppi suunnisti 1999. Vuonna 2006 hän voitti Euroopan mestaruuden keskimatkalla ja ankkuroi Suomen naiset viestivoittoihin sekä EM- että MM-kisoissa. Vuonna 2007 Kauppi jakoi pitkän matkan maailmanmestaruuden Heli Jukkolan kanssa sekä suunnisti ankkuriosuuden niin MM-kultaa voittaneessa viestijoukkueessa kuin Venlojen viestin voittaneessa Asikkalan Raikkaan joukkueessakin. Kauppi voitti vuonna 2008 ja vuonna 2010 maailman mestaruudet sekä keskimatkalla että viestissä. Vuonna 2011 Kauppi ankkuroi Suomen naiset viestin maailman mestaruuteen. Vuonna 2012 Kauppi saavutti keskimatkan maailman mestaruuren. Kauppi valittiin vuoden 2010 urheilijaksi.
Minna Kauppi palkittiin urheilu-urastaan Suomen Urheilugaalassa 2016.


title: Geórgios Roumpánis

text: Geórgios Roumpánis (, s. 15. elokuuta 1929) on kreikkalainen entinen yleisurheilija.


title: Geórgios Roumpánis

text: Roumpánis saavutti seiväshypyssä pronssia Melbournen olympialaisissa vuonna 1956 ennätystuloksellaan 450 cm. Hän käytti ensimmäisenä olympialaisten seiväshyppykilpailuissa lasikuituseivästä, joka syrjäytti täydellisesti metalliseipään viitisen vuotta myöhemmin. Hän lopetti urheilu-uransa 1961.


title: Pikaviestintä

text: Pikaviestintä on tietoverkon välityksellä tapahtuvaa viestinvaihtoa, jossa keskustelukumppanille lähetetyn tekstin on tarkoitus olla keskustelukumppanin luettavissa lähes välittömästi. Käytännössä viestit yleensä kulkevatkin niin nopeasti, että keskustelu on melkeinpä yhtä välitöntä kuin ääneen käytävä keskustelu.


title: Pikaviestintä

text: Tärkeä Internetin pikaviestinnässä käytetty protokolla on IRC ("Internet Relay Chat"), joka edelleen on aktiivisessa käytössä. IRCin jälkeen on kuitenkin otettu käyttöön useita internetin pikaviestintään tarkoitettuja protokollia, ja niistä suosituimpien ajatellaan usein sopivan kahdenkeskiseen yhteydenpitoon IRCiä paremmin, kun taas IRC on vahvimmillaan erittäin yhteisöllisessä kanssakäymisessä.


title: Pikaviestintä

text: Myös ennen IRCiä oli käytössä pikaviestimiä kuten write ja talk Unixissa, jotka soveltuivat ennen kaikkea kahdenväliseen yhteydenpitoon. Uuden sukupolven Internetin käyttäjien keskuudessa suosituksi nousi kahdenkeskiseen yhteydenpitoon tarkoitettu pikaviestintäprotokolla ICQ, jonka ominaisuuksista päättää nykyään amerikkalainen yhtiö AOL.


title: Pikaviestintä

text: Avoimiin, yhteisesti sovittuihin standardeihin perustuva Jabber (XMPP) on seurausta yrityksestä kehittää pikaviestintäprotokolla, joka täyttäisi kahdenkeskisen yhteydenpidon vaatimukset paremmin kuin IRC ja olisi kenen tahansa vapaasti käytettävissä. Jabberia käytetään jo paljon, mutta selvästi sitä suositumpi kahdenkeskisessä pikaviestinnässä on amerikkalaisen yhtiön Microsoft oma pikaviestintäprotokolla, joka on tarkoitettu lähinnä Microsoftin Windows Live Messenger -pikaviestimellä käytettäväksi.


title: Pikaviestintä

text: Pikaviestinnän asiakasohjelmaa sanotaan pikaviestimeksi.


title: Telenor

text: Telenor (, ) on vuonna 1855 Norjassa perustettu telealan konserni. Konsernilla on noin 22 000 työntekijää noin 30 eri maassa. Sen liikevaihto on noin 91 miljardia Norjan kruunua.


title: Telenor

text: Telenor on nykyään lähinnä matkapuhelinoperaattori ja toiminta keskittyy Skandinaviaan, Itä-Eurooppaan ja Aasiaan. Lisäksi yhtiöllä on laajakaistaa ja TV-jakelua Pohjoismaissa. Sillä on 129 miljoonaa mobiilitietoliikenteen asiakasta kautta maailman. Vuoden 2011 alussa yhtiö ilmoitti, että vuosina 2009 ja 2010 sen EBITDA eli liikevoitto oli 70% sen liikevaihdosta.


title: Telenor

text: Yhtiöllä on viisi tietoliikennesatelliittia (Thor):


title: Telenor

text: Telenor on kysyny tarjousta Thor 7-satelliitin valmistamisesta - tarjouksen lähetti seitsemän yritystä Astrium Satellites, Thales Alenia Space, Boeing Satellite Systems International, Lockheed Martin Commercial Space Systems, Orbital Sciences ja Space Systems/Loral. Intia, Venäjä ja Kiina eivät toistaiseksi ole mukana tällaisissa kilpailuissa, mutta jo länsimaisten yritysten kesken kilpailu on kiristynyt vuosikymmenen takaisesta tilanteesta. Loppukilpailussa kesäkuussa 2011 olivat Thales Alenia Space, jonka tarjoukseen kuuluu kiinalainen Pitkä marssi-rakettilaukaisu, ja SS/Loral, jonka tarjoukseen kuuluu Space X:n Falcon 9-rakettilaukaisu. Valinta kohdistui kesäkuussa Loraliin, jonka piti merkitä samalla Falcon-kantorakettilaukaisua. Telenor kuitenkin valitsi Ariane 5-raketin.


title: Telenor

text: Suomessa Telenorin ainoa toimija on sen tytäryhtiö Canal Digital.


title: Kasper Hämäläinen

text: Kasper Hämäläinen (s. 8. elokuuta 1986, Turku) on suomalainen jalkapalloilija, joka pelaa keskikenttäpelaajana Puolan Ekstraklasan Legia Varsovassa. Hämäläisen isä Heikki Hämäläinen on entinen yleisurheilija.


title: Kasper Hämäläinen

text: Hämäläinen nousi TPS:n edustusjoukkueeseen kaudella 2003, ja hän pelasi seitsemän kauden aikana yhteensä 97 Veikkausliigan ottelua. Joulukuussa 2009 Hämäläinen siirtyi ruotsalaiseen Djurgårdeniin. Hämäläinen pelasi Djurgårdenissa kolmen kauden aikana kaikki 90 Allsvenskanin ottelua. Tammikuussa 2013 Hämäläinen siirtyi puolalaiseen Lech Poznańiin 250 000 eurolla. Hämäläinen voitti Lech Poznańissa Puolan mestaruuden kaudella 2014–15 sekä Puolan Super Cupin 2015. Hämäläinen pääsi debytoimaan Lechin riveissä Eurooppa-liigassa kaudella 2015–16. Tammikuussa 2016 Hämäläinen siirtyi puolalaiseen Legia Varsovaan, jossa hän on voittanut Puolan mestaruuden kausina 2015–16, 2016–17 ja 2017–18 sekä Puolan Cupin 2015–16 ja 2017–18. Hämäläinen debytoi Legian riveissä Mestarien liigassa kaudella 2016–17.


title: Kasper Hämäläinen

text:
A-maajoukkueessa Hämäläinen debytoi 22-vuotiaana vuonna 2008 Sveitsiä vastaan, ja hän vakiinnutti paikkansa maajoukkueen vakiomiehistössä vuoden 2009 aikana. Hämäläinen on ollut maajoukkueen runkopelaaja EM-karsinnoissa 2010–11, ,
EM-karsinnoissa 2014–15 ja . Hämäläinen kuului Suomen joukkueeseen myös vuoden 2009 alle 21-vuotiaiden EM-kisoissa. Hän on pelannut yhteensä 61 A-maaottelua.


title: Kasper Hämäläinen

text: Hämäläisen pelaajaura aikuisten tasolla alkoi, kun hän nousi TPS:n edustusjoukkueeseen kaudella 2003. Veikkausliigassa Hämäläinen debytoi 17-vuotiaana, kun Mika Laurikainen vaihtoi hänet kentälle 28. syyskuuta 2003 ottelussa TPS–FC Jokerit. Hämäläinen pelasi debyyttikaudellaan kuitenkin vain kahdessa liigaottelussa.


title: Kasper Hämäläinen

text: Kausi 2004 alkoi Hämäläisen osalta lupaavasti, kun hän nousi TPS:n avauskokoonpanoon. Ensimmäisen liigamaalin Hämäläinen teki 7. toukokuuta 2004 kauden avausottelussa TPS–HJK. Hän loukkaantui kuitenkin vakavasti kauden kuudennessa ottelussa FC KooTeePeetä vastaan, katkaisten sääriluunsa. Kaikki kauden kuusi liigaottelua avauskokoonpanossa aloittanut Hämäläinen joutui yli vuodeksi sivuun pelikentiltä.


title: Kasper Hämäläinen

text: Hän palasi loukkaantumisen jälkeen TPS:n kokoonpanoon 27. huhtikuuta kauden 2006 avausottelussa FC Haka–TPS. Hämäläinen pelasi ensimmäisellä kokonaisella Veikkausliiga-kaudellaan yhteensä 18 liigaottelua, joista 11 avauskokoonpanossa. Hän teki kaudella 2006 yhden maalin, ja TPS sijoittui Veikkausliigassa seitsemänneksi.


title: Kasper Hämäläinen

text: Varsinaisen läpimurtokauden Hämäläinen pelasi kaudella 2007, kun hän vakiinnutti paikkansa TPS:n avauskokoonpanossa Mixu Paatelaisen toimiessa joukkueen päävalmentajana. Hämäläinen pelasi yhteensä 24 ottelua, joista 19 avauskokoonpanossa. Hän teki kaudella 2007 neljällä maalilla myös yhden kauden maaliennätyksensä. Kausi oli menestyksekäs myös koko joukkueelle, kun TPS ylsi Veikkausliigassa kolmanneksi ja sai kauden päätteeksi pronssimitalit.


title: Kasper Hämäläinen

text: Onnistuneen kauden jälkeen TPS ja Hämäläinen lähtivät Martti Kuuselan johdolla kovin odotuksin kauteen 2008. Joukkuetta pidettiin mestarisuosikkina ja kolmen vuoden jatkosopimuksen tehnyttä Hämäläistä veikkailtiin jopa hyökkäyspelin ykköseksi. Hämäläinen pelasi 22 ottelua, joista 20 avauskokoonpanossa, ja hän teki kolme maalia. Lisäksi Hämäläinen pelasi kolme Intertoto Cupin ottelua. Suurten odotusten kausi oli kuitenkin pettymys, kun TPS jäi Veikkausliigassa kuudenneksi.


title: Kasper Hämäläinen

text: Pettymykseen päättyneen kauden jälkeen TPS:n päävalmentajaksi kaudeksi 2009 tuli Pasi Rautiainen ja odotukset olivat nyt edellisvuotta maltillisemmat. Hämäläinen pelasi TPS:n 26 sarjaottelusta 25, joista 22 avauskokoonpanossa. Kauden aikana myös puolustavassa roolissa pelannut Hämäläinen jäi kaudella 2009 maaleitta. TPS:n kausi oli onnistunut ja se sijoittui Veikkausliigassa lopulta kolmanneksi häviten mestaruuden voittaneella HJK:lle vain kolme pistettä.